# data[].attributes.body
Marijana Curić, Osnovna škola Stjepana Radića, Metković, Croatia

# data[].attributes.attachment_link.readable_text
Javni poziv Grada Metkovića

Grad Metković je osigurao sredstva od 400.000,00 kuna za nabavku školskog pribora, opreme i radnog materijala učenicima osnovnih škola s prebivalištem na području Grada Metkovića za nastavnu godinu 2021./2022. Jednokratna pomoć sufinanciranja školskog pribora, opreme i radnog materijala u iznosu od 300,00 kuna po djetetu/učeniku isplatit će se na račun roditelja/skrbnika, a temeljem zahtjeva.

PREDSTAVLJANJE PROJEKTA NA LJETNOJ SCENI GKS-a U METKOVIĆU

7.7.2021. u 20:30 na Ljetnoj sceni GKS-a u Metkoviću predstavljen je cjelogodišnji međunarodni eTwinning projekt Pjesme, igre i plesovi - od tradicijskog do suvremenog u kojem su sudjelovale neretvanske škole: OŠ Stjepana Radića, OŠ don Mihovila Pavlinovića i flautisti OGŠ Metković učiteljice Mihaele Pavlović te OŠ oca Petra Perice iz Makarske. Učitelji i učenici upriličili su program po izboru projektnih aktivnosti koje su obrađivali i uvježbavali tijekom školske godine, a sastojao se od tradicijskih i suvremenih pjesama, igara i plesova, rezultata istraživačkog rada i srodnih aktivnosti integriranih kroz više predmeta. Učenici su zablistali na pozornici, a prvašima je to bio njihov prvi nastup uživo vezan za školu kojeg će zasigurno pamtiti. U drugom dijelu programa putem videoprojekcije prezentacije predstavljeni su primjeri radova svih hrvatskih škola u projektu, a među njima i aktivnosti učenika naše škole 1.d i 2.c. r. i rezultati ankete roditelja o zadovoljstvu projektom, uključenosti roditelja u projektne aktivnosti i njihovom mišljenju o poboljšanju uspješnosti učenika sudionika u nastavi Glazbene kulture. OŠ oca Petra Perice bila je partnerska škola u projektu s dva aktivna učitelja. Svi učenici zajedno za kraj su izveli Imitaciju kiše, prema skladbi Afrika (Kiša) u izvođenju Perpetuum Jazzile. U projektu je sudjelovalo pedesetak učitelja i oko 150 učenika iz ovih zemalja: Hrvatska, Srbija, Turska, Poljska, Albanija, Litva, Grčka, Portugal, Rumunjska i Španjolska. Učitelji Osnovne škole Stjepana Radića koji su sudjelovali u ovom projektu su: Marijana Curić, Marijana Kljusurić, Anja Batinović i pedagoginja Nikolina Vugdelija.

Zahvaljujem se predstavnicima GKS-a na prihvaćanju predstavljanja našeg rada i ustupljenom prostoru na Ljetnoj sceni te kolegama, roditeljima i učenicima na doprinosu i sudjelovanju.

Klikom na slike iznad možete pogledati video snimke
objavio: Administrator datum: 18. 7. 2021. 11:39

Udžbenici i drugi obrazovni materijali za šk. g. 2021./2022.

Sukladno članku 14. Zakona o udžbenicima i drugim obrazovnim materijalima za osnovnu i srednju školu (Narodne novine, broj 116/2018.) sredstva za nabavu udžbenika za obvezne i izborne nastavne predmete učenicima osnovnih škola osigurana su u Državnome proračunu što znači da su udžbenici besplatni za sve učenike.

Drugi obrazovni materijali od 1. do 8. razreda bit će besplatni za sve učenike , a njihovu će nabavu financirati osnivač Škole, tj. Dubrovačko-neretvanska županija.

Dubrovačko-neretvanska županija, neće financirati kupnju likovnih mapa te su ih roditelji učenika dužni sami kupiti uvažavajući preporuku učitelja:
Popis udžbenika i drugih obrazovnih materijala za šk. g. 2021./2022. je sljedeći:
PRIMANJE KOD ŽUPANA

Župan Nikola Dobroslavić primio je danas učenike osnovnih i srednjih škola koji su na državnim natjecanjima iz znanja osvojili prvo, drugo ili treće mjesto.

Nakon što prošle godine ovaj tradicionalan prijem nije održan zbog pandemije koronavirusa, ove su se godine u Velikoj vijećnici okupili najbolji od najboljih.

Među najboljima bili su i naši učenici Katja Jerković, učenica VII razreda, državna prvakinja na natjecanju mladih tehničara u kategoriji Modelarstvo uporabnih tehničkih tvorevina ( mentorica Marina Nikolić) i Toni Tolj, učenik VII razreda državni prvak na natjecanju iz Geografije ( mentorica Sanda Blatančić).

„Drago mi je da i ove godine imamo prigodu pozvati vas, čestitati vam na ostvarenim uspjesima na državnim natjecanjima i dati vam skromne poklone, da znate da cijenimo ono što radite i da se veselimo s vama. Doista, sedam prvih mjesta, pet drugih i devet trećih na državnom natjecanju je velik uspjeh i čestitam još jednom i svima vama i vašim mentorima, ali naravno i roditeljima. To je pravi put i tako trebate nastaviti i dalje. Znanje je pretpostavka za uspješnu budućnost svakog pojedinca, znanje je važno za cijelu zajednicu. Eto vidjeli smo nedavno na primjeru Mata Rimca kako talent, znanje i poduzetnički duh mogu dovesti do izvanrednih rezultata i uvjeren sam da i među vama ima ovakvih talenata.", istaknuo je među ostalim župan Dobroslavić.

objavio: Administrator datum: 12. 7. 2021. 17:55

NAGRAĐENI UČENICI

Nagrađenim učenicima čestitala je ravnateljica Božena Nikoletić koja je ovom prigodom istaknula da su oni u svom školovanju ostavili neizbrisiv trag i svoje učitelje učinili ponosnim i sretnim. Želimo im puno supjeha u nastavku školovanja.

NAJAVA/POZIVNICA

Obavijest za učenike 8. razreda

U četvrtak, 8. srpnja 2021. godine u 9 sati učenici osmog razreda trebaju doći u školu s roditeljem kako bi potpisali PRIJAVNICE. Prijavnica je obrazac koji sadrži konačnu listu prijavljenih obrazovnih programa, poredanih prema prioritetima, a a arhivira je razrednik. Razrednici će isprintati prijavnice te ih učenici i roditelji potpisuju.
Učenici i roditelji A smjene (8.a,b,c) doći će ispred nadstrešnice pored školskog igrališta, a roditelji B smjene (8. d,e) ispred glavnog ulaza, tj. lijevo i desno od ulaza.
Potpisivanjem prijavnice svi kandidati potvrđuju svoju stvarnu namjeru upisa u bilo koji obrazovni program naveden u prijavnici. Aplikacija će kandidata automatski rasporediti na obrazovni program koji mu je najviše na listi prioriteta, a na kojemu prema broju bodova ulazi u upisnu kvotu. Također, ova prijava ne garantira upis u odabrane obrazovne programe, ako upisna kvota u trenutku objave konačnih ljestvica poretka bude popunjena kandidatima s više bodova. Konačni rezultati upisa će se objaviti 10. srpnja 2021. godine.
VAŽNO! Samo kandidati za koje je u sustavu označeno da su predali potpisanu prijavnicu naći će se na konačnim ljestvicama poretka.
Nakon, potpisivanja i evidentiranja prijavnica razrednici i koordinatori upisa u osnovnoj školi završili su sa svim obvezama vezanim za upis.

Trenutkom objave konačnih ljestvica poretka kandidati stječu pravo upisa u program obrazovanja najvišega prioriteta u kojemu se nalaze u sklopu upisne kvote. Konačne ljestvice poretka više se ne mijenjaju. Kandidat svoj upis potvrđuje vlastoručnim potpisom i potpisom roditelja/skrbnika na dostupnoj na mrežnoj stranici NISpuSŠ-a (www.upisi.hr),a koju je dužan dostaviti u srednju školu u kojoj je ostvario pravo upisa. Učenici sami printaju UPISNICU koja će se pojaviti u aplikaciji www.upisi.hr nakon objave konačnih rezultata tj. 10. srpnja 2021. godine. Potpisana upisnica se nosi u srednju školu koja se upisuje, a o točnom vremenu upisa u srednju, učenici i roditelji se mogu informirati na mrežnim stranica srednje škole koju učenik upisuje. ( , GIMNAZIJA METKOVIĆ, SREDNJA ŠKOLA METKOVIĆ, SREDNJA POLJOPRIVREDNA I TEHNIČKA ŠKOLA OPUZEN, SREDNJA ŠKOLA FRA ANDRIJE KAČIĆA MIOŠIĆA PLOČE, MEDICINSKA ŠKOLA DUBROVNIK SREDNJA ŠKOLA FRA ANDRIJE KAČIĆA MIOŠIĆA MAKARSKA i dr.) OBRTNIČKA I TEHNIČKA ŠKOLA DUBROVNIK , TURISTIČKA I UGOSTITELJSKA ŠKOLA DUBROVNIK, POMORSKO-TEHNIČKA ŠKOLA DUBROVNIK, ZDRAVSTVENA ŠKOLA SPLIT,

9. srpnja 2021. (petak) - konobari od 13 do 15 sati

12. srpnja 2021. (ponedjeljak) - ekonomisti od 8 do10 sati

- upravni referent od 10 do12 sati

13. srpnja 2021. (utorak) - komercijalist od 8 do 10 sati

- hoteljesrko-turistički tehničari od 10 do 12 sati

Za određena zanimanja potrebna je liječnička svjedodžba medicine rada koju učenici moraju dobiti u ordinaciji medicine rada, a ne kod školskoga liječnika (Npr. za zanimanja medicinska sestra, kuhar, automehaničar, vozač i sl.)

Mali ljudi, veliki snovi - COCO CHANEL (Integrirani dan 2. d razreda)

Svjetski poznati serijal slikovnica Mali ljudi, veliki snovi, u izdanju Školske knjige izašao je i u hrvatskom prijevodu, a u njima se istražuju životi izvrsnih ljudi i upoznaje djecu širom svijeta s umjetnicima, izvođačima i sanjarima koji su, svaki na svoj način, imali veliki utjecaj na svijet oko sebe.Svi su postigli nevjerojatne stvari, na svojem su se putu susreli s brojnim izazovima, no svatko je započeo život kao dijete sa snom.

Autorica Maria Isabel Sánchez Vegara oslanja se na činjenicu da djeca vole čitati stvarne priče o tome kako druga djeca postižu velike stvari. To im daje snagu i hrabrost da vjeruju u sebe i sanjaju VELIKO. Tragom toga, učiteljica Aleksandra Lukić Skelić s učenicima 2. d razreda OŠ Stjepana Radića u suradnji s učiteljicom Marijanom Lazar i učenicima 2. a razreda OŠ Ante Starčevića iz Viljeva (Osječko-baranjska županija) odabrali su za svoj razredni/integrirani projekt slikovnicu . Coco Chanel ikona je stila, jedna od najpoznatijih modnih dizajnerica na svijetu i osnivačica marke odjeće i parfema Chanel. Kako djeca od najranije dobi razvijaju i svoj modni stil, bili su oduševljeni što su imali priliku upoznati najpoznatiju dizajnericu svih vremena, ali i postati dizajneri na jedan dan.

Učiteljice su u posljednjem nastavnom tjednu ove školske godine, pripremile integrirani dan i Coco Chanel provele kroz nastavu Hrvatskoga jezika, Matematike, Likovne, Glazbene i Tjelesne i zdravstvene kulture. Nezaboravan nastavni dan s Coco Chanel, u dva razredna odjela drugaša, na različitim krajevima Hrvatske, bio je prepun zanimljivih aktivnosti, pjesme i plesa, a ponajviše dječje radosti potaknute znatiželjom i inspiracijom koja je dječji san pretvorila u stvarnost.

Klikom na OPŠIRNIJE pogledajte pregled aktivnosti koje su učenici proveli upoznajući veliku Coco Chanel.

eTwinning projekt - Tajne naših ulica i trgova

OBAVIJEST o upisu djece u prvi razred školske godine 2021./2022.

Upisi će se obavljati 28.-30. lipnja 2021. godine od 8.00 do 12.00 sati u prostorijama Škole.
Roditelji su dužni donijeti:

- presliku rodnog lista (OIB djeteta)

- uvjerenje o prebivalištu ili boravištu, ili presliku osobnog dokumenta djeteta iz kojega je vidljiva adresa stanovanja

- mišljenje o utvrđenom psihofizičkom stanju djeteta za upis u I. razred (obrazac 5. koji je na kućne adrese uputila Škola).

Napomena: Molimo roditelje da zbog epidemioloških mjera ponesu svoju kemijsku olovku.

USPJEH MLADIH FOTOGRAFA NAŠE ŠKOLE
Učenici naše škole su sudjelovali ove godine na različitim fotografskim natječajima i postizali zapažene rezultate. Njihovi radovi su nagrađeni i objavljeni na različitim fotografskim izložbama:
Međunarodna izložba dječjeg likovnog stvaralaštva održava se od 1972. svake godine u češkom gradu Lidicama.

Opća skupština Ujedinjenih naroda proglasila je 2020. godinu Godinom zdravlja biljaka. 48. izdanje Međunarodne izložbe dječjeg likovnog stvaralaštva Lidice bilo je posvećeno temi „KRAJOLIK".
Organizator je primio ukupno 22.216 radova u različitim tehnikama iz 78 zemalja, od čega 1.370 fotografija. Međunarodno ocjenjivačko tijelo je Počasne diplome dodijelilo sljedećim mladim autorima Maji Dragobratović, Katji Jerković, Niki Kozina i Patriciji Marković iz Metkovića (OŠ Stjepana Radića) i njihove su fotografije uvrštene u izložbu postavljenu u Galeriji Lidice. Više o tom natječaju možete pogledati OVDJE.

Hrvatski fotosavez, sukladno trenutku u kojem živimo, nastoji potaknuti aktivnosti vizualnog promišljanja i izražavanja organizacijom fotografskog natječaja na temu: „Blagdansko ozračje" Natječaj je bio otvoren za sve građane Republike Hrvatske.

Frane Vugdelija- izložene fotografije u izložbi fotografija u Vinogradkoj ulici u Zagrebu. Fotografije svjedoče o vizualnom promišljanju i fotografskom izražavanju autora na temu „Blagdansko ozračje". Virtualna izložba se može pogledati OVDJE.

To je natječaj za učeničku eko-fotografiju koji se raspisuje na razini svih osnovnih škola Republike Hrvatske. Pokrovitelj je tog projekta je Fond za zaštitu okoliša i energetisku učinkovitost. Svrha je projekta poticanje i razvijanje ljubavi za prirodne ljepote zavičaja, razvijanje kritičkog mišljenja prema tendencijama koje narušavaju prirodnu ravnotežu, te osvješćivanje potrebe da je pojedinac dužan živjeti u suglasju s prirodom. Projekt se počeo provoditi u školskoj 2001./2002. godini i od tada ga svake godine redovito organizira.

Čestitamo svim učenicima na trudu i zapaženim rezultatima. Mentorica učenicima je bila učiteljica Marina Nikolić, prof.

objavio: Administrator datum: 18. 6. 2021. 18:00

Dodjela nagrada i priznanja najuspješnijim učenicima i mentorima na natjecanjima u šk. g. 2019./2020. i 2020./2021.

Nastavna je godina završila, neizvjesna i poprilično teška i za učenike, učitelje i roditelje. U posljednje dvije školske godine koje je obilježila pandemija COVID 19, neizvjesna su bila i natjecanja učenika u znanju, sportu i smotrama. Dugo vremena nije se znalo kada i kako će se održati natjecanja i hoće li ih uopće biti.

U šk. g. 2019./2020. sva su natjecanja obustavljena u ožujku 2020. godine, da bi se nastavila početkom šk. g. 2020./2021. i tek što je završio jedan ciklus natjecanja, započeo je novi, za šk. g. 2020./2021. Naime, natjecanja su se održavala u matičnim školama učenika, a zbog nemogućnosti održavanja dodatne nastave u školi, komunikacija između učenika i mentora bila je otežana i isključivo posredstvom informacijsko-komunikacijske tehnologije.

Nažalost, u posljednje dvije školske godine učenici nisu bili u mogućnosti dokazati se na sportskim natjecanjima koja se nisu ni održavala. Nadamo se da će se i to uskoro promijeniti i da ćemo se vratiti normalnim školskim aktivnostima na koje smo naviknuli i koje nam jako nedostaju.

Kako prošle školske godine, ali ni ove, Dan škole nismo proslavili na način kako smo to običavali raditi, ravnateljica Božena Nikoletić, prof. organizirala je u vanjskom školskom prostoru svečanost dodjele priznanja i nagrada.

Ponešto drugačije, bez podrške publike i gromoglasnog pljeska, ali dostojanstveno i radosno, uručena su priznanja učenicima i mentorima koji su marljivo i predano pokazali da je njihov uspjeh ujedno uspjeh cijele škole.

Klikom na fotografiju ispod, pogledajte videouradak koji je pripremila knjižničarka Ivana Čarapina, prof. i dipl. bibl. i neka se naše veselje i ponos prenese na sve vas.

Oproštaj od osmaša

Danas smo se oprostili od ovogodišnje generacije osmaša, njih 117. Svaki rastanak je dirljiv, a to je ujedno i novi početak. Za uspomenu na osmogodišnje obrazovanje, učenici svakog razreda pripremili su prigodni video, a učitelji su se s dobrim željama oprostili od njih. Sve možete pogledati klikom na fotografiju.

Antoine de Saint-Exuperyj je rekao kako „Djeca moraju mnogo toga praštati odraslima." Vjerujemo kako će naši učenici oprostiti svojim učiteljima sve čime su im se možda zamjerili u ovih 8 godina i nastaviti veselo kročiti stazom života.

Obavijest za učenike i roditelje - VRAĆANJE UDŽBENIKA

Udžbenici nabavljeni sredstvima Državnoga proračuna vlasništvo su OŠ Stjepana Radića, a postupanje s njima je regulirano Naputkom o načinu uporabe, vraćanja i obnavljanja udžbenika i drugih obrazovnih materijala financiranih sredstvima iz Državnoga proračuna (Narodne novine, broj 46/2019.). Sukladno Naputku OŠ Stjepana Radića organizira se vraćanje udžbenika.

Udžbenike u školu VRAĆAJU učenici koji su u šk. g. 2020./2021. pohađali

5. razred (udžbenici iz HRVATSKOG JEZIKA, LIKOVNE KULTURE, GLAZBENE KULTURE, MATEMATIKE, PRIRODE, POVIJESTI, GEOGRAFIJE, TEHNIČKE KULTURE, VJERONAUKA, INFORMATIKE, prema popisu OVDJE)

7. razred (udžbenici iz HRVATSKOG JEZIKA, LIKOVNE KULTURE, GLAZBENE KULTURE, MATEMATIKE, BIOLOGIJE, FIZIKE, KEMIJE, POVIJESTI, TEHNIČKE KULTURE, VJERONAUKA, INFORMATIKE; prema popisu OVDJE)

8. razred (udžbenici iz BIOLOGIJE, FIZIKE, KEMIJE, GEOGRAFIJE; prema popisu OVDJE)

Udžbenike namijenjene višegodišnjem korištenju učenici su dužni neoštećene vrati u školu kako bi ih mogle koristiti i sljedeće generacije. Mole se učenici da pregledaju udžbenike, izvade iz njih papiriće, oznake i sl., pobrišu zabilješke, te skinu naljepnice i omote s korica. Udžbenici trebaju biti poredani po popisu udžbenika, prvi udžbenik s popisa staviti na vrh. Potrebno je sve ove predradnje za povrat učiniti na vrijeme (kod kuće), a ne u trenutku kada se udžbenici trebaju ostaviti u školi.

Za izgubljenije i uništene udžbenike postupa se u skladu s Naputkom o načinu uporabe, vraćanja i obnavljanja udžbenika i drugih obrazovnih materijala financiranih sredstvima iz Državnoga proračuna u kojem se u članku 3. navodi:

- posljednji nastavni dan i sat u razrednim učionicama

eTwinning projekt - Legende našeg zavičaja

Tijekom 2020./21. školske godine učenici 3. e razreda i njihova učiteljica Sandra Šutalo sudjelovali su u eTwinning projektu Legende našeg zavičaja. Upoznali su se s legendama našeg zavičaja kao i legendama ostalih sudionika projekta. Čitali su knjigu U kralja Norina gdje su se upoznali s pričama, pjesmama, legendama, zagonetkama i poslovicama s Neretve. Odabrali su legendu U kralja Norina. Čitali su je, dramatizirali i prepričavali uz promjenu kraja i događaja. Učenici su ilustrirali legendu i obradili je u digitalnom alatu. Na videokonferenciji su upoznali ostale sudionike projekta i njihove legende. Međusobno su prezentirali zadatke koje su odradili. Aktivnosti projekta ostvarili su na satovima Likovne kulture, Satu razrednika, Hrvatskog jezika i dramsko-recitatorske skupine. Učenici su uživali tijekom rada na projektu, a dio rezultata njihovih istraživanja i rada možete vidjeti na fotografijama.

FOTOGRAFIJA GODINE

Završili smo još jedan ciklus natječaja na razini škole - Za fotografiju mjeseca. Svaki mjesec smo izabrali fotografiju mjeseca. Stručno povjerenstvo je od odabranih fotografija mjeseca izabralo fotografiju godine.

objavio: Administrator datum: 17. 6. 2021. 16:52

Fotografija mjeseca - LIPANJ 2021.

objavio: Administrator datum: 17. 6. 2021. 16:47

Hrvatska matematička olimpijada za kadete (HMOK)

Hrvatska matematička olimpijada za kadete (HMOK) je natjecanje za učenike 4., 5. i 6. razreda osnovne škole kojem je cilj popularizacija matematike i poticanje izvrsnosti u ranoj dobi. Natjecanje organizira Hrvatsko matematičko društvo u suradnji s lokalnim partnerima. Natjecanje nije zamjena za Državno natjecanje, već je novi oblik natjecanja iz matematike.

Zahvaljujući sjajnom rezultatu i osvojenom drugom mjestu na Županijskom natjecanju iz matematike, zajedno sa svojom mentoricom, učiteljicom matematike Anom Jovanović, učenik Josip Jurić 5.a pozvan je na Hrvatsku matematičku olimpijadu za kadete koja se ove godine održala po drugi put.

Prvo kolo natjecanja održano je na daljinu u subotu, 12.6.2021. godine. Drugo kolo će se održati 23.6.2021. godine.

Čestitamo Josipu na sudjelovanju te mu želimo puno uspjeha u daljnjim natjecanjima u budućnosti!

piše učiteljica matematike Ana Jovanović, prof.

objavio: Administrator datum: 16. 6. 2021. 21:18

MEĐUNARODNI DOGAĐAJ

FESTIVAL PJESME, IGRE I PLESOVI

- OD TRADICIJSKOG DO SUVREMENOG

Klikom na sliku možete pogledati videosnimku događaja.

objavio: Administrator datum: 15. 6. 2021. 21:47

etwinning projekt

Piše: učiteljica Marijana Curić

objavio: Administrator datum: 15. 6. 2021. 21:20

Proslava Dana OŠ Stjepana Radića

Dan škole je zaista velik dan kad slavimo sva naša postignuća i uspjehe i kad učenici žele pokazati svoj talent i kreativnost kroz recitale, glumu, ples, pjevanje, sviranje. Zbog epidemiološke situacije i ove godine ćemo ga proslaviti virtualno.

Učiteljica Aleksandra Lukić Skelić koordinirala je pripremu programa, a pedagoginja Nikolina Vugdelija uredila je virtualnu priredbu za proslavu Dana škole.

Program su pripremili sljedeći učitelji:

Klikom na fotografiju pokrenite virtualnu priredbu, a svaku pojedinu točku možete pokrenuti klikom na interaktivni element.

objavio: Administrator datum: 12. 6. 2021. 12:13

ČESTITKA RAVNATELJICE ZA DAN ŠKOLE

Svake godine na dan rođenja velikana Stjepana Radića naša škola, koja nosi njegovo ime, obilježava Dan škole. 11. lipnja posebno je svečan i važan za sve nas jer naša ljepotica slavi svoj dan.

U ovu školsku godinu krenuli smo s nadom da ćemo ponovno proslaviti Dan škole kao nekada, no i ove godine smo u tome spriječeni. Sve se može kad se hoće, a to dokazuju naši učenici koji su unatoč svemu, kako prošle tako i ove godine, osvojili izvrsne rezultate na brojnim natjecanjima. Za njih smo napravili prigodan program, uz pridržavanje svih važećih epidemioloških mjera.

Na daljinu ili uživo naš dan je poseban zahvaljujući trudu naših učenika, nastavnika i svih djelatnika Škole na čelu s ravnateljicom Boženom Nikoletić.

objavio: Administrator datum: 11. 6. 2021. 17:30

NAJAVA

Razredni projekt iz PRIRODE

Manje smeća, više kreativnosti - ČUVAJMO PRIRODU!

Svjetski dan zaštite okoliša (5. lipnja) obilježava se na obljetnicu održavanja Konferencije o okolišu Ujedinjenih naroda u Stockholmu (1972.), na kojoj je prihvaćen Program zaštite okoliša Ujedinjenih naroda (UNEP). Ujedinjeni narodi, obilježavajući ovaj dan, potiču svijest o okolišu i povećavaju političku pozornost ovoj važnoj temi.

Na satu Prirode učenici 6. b razreda učili su o zaštiti prirode te razgovarali na koje načine možemo sami doprinijeti smanjenju smeća. Nastavnica Nataša Jakišić dala je učenicima zadatak da sami osmisle i naprave različite predmete od materijala koji su mogli postati smeće. To je za učenike bio pravi izazov i napravljeno je mnogo zanimljivih predmeta, kao što su vaze, pernice, držači za olovke, kasice itd. Vođeni kreativnošću i entuzijazmom ovom zadatku odazvali su se učenici 6. b razreda Ema Bebić, Petra Petković, Paula Petković, Ivan Barišić, Bebo Kljusurić, Sara Gašpardi, Korina Obrvan, Maris Gluščević i Anja Pokrajac.

S vremena na vrijeme dobro promotri nešto što nije načinila ljudska ruka: planinu, zvijezdu, vijuganje potoka.
Tako ćeš pronaći mudrost i strpljenje te, iznad svega,
jamstvo da na ovom svijetu nisi sâm.
Sydney Lorett
Klikom na OPŠIRNIJE možete pročitati i pogledati opis likovnih uradaka!

NAJAVA/POZIVNICA

Razredna priredba 1. d razreda

Učenici 1.d r. sa svojom učiteljicom Marijanom Curić pripremili su priredbu povodom Svjetskog dana zaštite okoliša koja je održana putem Zoom platforme 4. lipnja 2021. u 16:45. Cilj njihovog druženja i predstavljanja roditeljima, prijateljima i građanima jeste osvješćivanje o svojoj ulozi u zajednici i vrijednostima zajednice kojoj pridonose, stjecanje znanja kroz iskustveno i istraživačko učenje te primjena u svakodnevnom životu. Za edukaciju o temi koristili su udžbeničke sadžaje, internetska pretraživanja i primjere iz života. Posebno im se svidjela pjesma Ekologija koju su veselo zapjevali. Radili su i na izražajnom čitanju, jasnom govoru, pronalaženju informacija te uljudbenom ponašanju. Učenici su bili i voditelji programa.

Klikom na OVDJE možete pogledati video snimku priredbe, a tekst najava OVDJE.

NAJAVA/POZIVNICA

Šahovski turnir

U subotu 29. svibnja 2021. godine Udruga veterana 4. gardijske brigade Dubrovačko-neretvanske županije i HŠK Metković organizirala je šahovski turnir povodom 30. obljetnice A satnije ZNG Metković, odnosno prve postrojbe HV-a u dolini Neretve.

Na turniru je sudjelovalo 30 igrača, predstavnika klubova iz Metkovića, Ploča, Dubrovnika, Makarske i Bosne i Hercegovine, a među njima i šahisti OŠ Stjepana Radića Mihael Borna Bjeliš, Jakov i Ante Crnjac te Nikola Prce koji su nastupali pod budnim okom Slavka Bakalara, voditelja Škole šaha.

Natjecanje se provodilo prema FIDE pravilima za RAPID šah, a zbog epidemioloških mjera organizatori su ograničili broj sudionika.

Fotografija mjeseca - SVIBANJ 2021.

Najuspješnija fotografija pristigla u svibnju je Ljubavni katanac koju je fotografirala Tamara Mioč iz 5.b razreda. Čestitamo Tamari na uspješnoj fotografiji.

objavio: Administrator datum: 30. 5. 2021. 11:48

Državno Natjecanje iz geografije za šk. g. 2020./2021.

Državno Natjecanje iz geografije u školskoj 2020./2021. godini održano je 3. i 4. svibnja 2021. godine pod posebnim uvjetima i to na način da se natjecanje odvijalo u matičnim školama putem informacijsko-komunikacijske tehnologije. Na ovom su natjecanju sudjelovali i učenici naše škole Ivano Dragobratović, 6. d i Toni Tolj, 7. d koji su i u studenome 2021. godine, na državnom natjecanju za prošlu školsku godinu, ostvarili izvrsne rezultate i osvojili 4. i 3. mjesto. Oba su učenika tako u samo 6 mjeseci dva puta bili sudionici najviše razine natjecanja što je zaista impresivan rezultat, kako za učenike tako i za našu školu. Uz podršku mentorice uč. geografije Sande Blatančić, prof. ove su školske godine Ivano i Toni još jednom pokazali zavidno znanje i ostvarili izvrstan rezultat, a TONI TOLJ je postao novi državni prvak i najbolji mladi geograf u Republici Hrvatskoj u kategoriji učenika 7. razreda . Među 107 natjecatelja u kategoriji 6. razreda i vrlo jakoj konkurenciji Ivano je ostvario šesti rezultat i zauzeo u ukupnom poretku 20 mjesto.

Natjecanje je provedeno u skladu s trenutačnim epidemiološkim mjerama sprečavanja širenja bolesti COVID-19. Ravnateljica OŠ Stjepana Radića Božena Nikoletić, prof. osigurala je prema preporukama državnog Povjerenstva sve tehničke preduvjete koje su bili potrebni za provedbu državne razine natjecanja na daljinu, a kako je organizacija natjecanja bila iznimno zahtjevna pomogli su članovi školskog Povjerenstva za provedbu državnog natjecanja Katarina Tošić, mag. informatike i učiteljice Valentina Crnčević, dipl. uč. razredne nastave i Petra Ćerlek, mag. prim. educ.

I ranije su naši učenici postizali izvrsne rezultate na državnim natjecanjima iz Geografije, a ove godine smo zaista ponosi na naše mlade geografe koji su ostvarili vrhunske rezultate. Uz državnog prvaka iz tehničke kulture, TONI TOLJ nas je posebno razveselio i titulom državnog prvaka iz geografije i još jednom našoj školi i Gradu Metković učinio čast da se možemo pohvaliti izvrsnim rezultatima i najvećim uspjesima.

eTwinning projekt Pjesme, igre i plesovi; od tradicijskog do suvremenog

Učenici 1.d razreda sa svojom učiteljicom Marijanom Curić sudjelovali su 14. svibnja 2021. godine u međunarodnoj videokonferenciji s nekoliko škola sudionica među kojima su još četiri škole iz Hrvatske: Osnovna glazbena škola Metković, OŠ don Mihovila Pavlinovića iz Metkovića OŠ Blato i OŠ Petra Perice iz Makarske. Ostale škole sudionice koje su se pridružile sastanku su iz Turske, Grčke i Srbije. Učenici su imali zadatak osmisliti himnu svoga razreda i izvesti je skupno tijekom videokonferencije - pjevanjem ili sviranjem ili kombinacijom jednog i drugog.

Učenici su po želji predstavili i druge aktivnosti vezane za Europa day. Stvaranjem himne svog razreda, učenici su imali priliku kreativno se izraziti i pokazati svoje umijeće i veselje učenicima sudionicima projekta i njihovim učiteljima.

Događaj je organizirala učiteljica Marijana Curić na eTwinning platformi, a proveden je online i pripada projektu Pjesme, igre i plesovi - od tradicijskog do suvremenog.

Piše učiteljica razredne Marijana Curić

15. svibnja - Međunarodni dan obitelji

Razvoj djeteta ovisi o roditeljima, kako fizički tako i psihički. Svaka minuta koju roditelji ulože u odgoj svojega djeteta dobro je utrošena minuta. Djetetu se treba posvetiti, s njim treba raditi, razgovarati i biti tu za njega kada god mu je to potrebno. To nije uvijek lako, posebno u situacijama kada su roditelji prezaposleni, često i zbog toga da bi svojemu djetetu osigurali sve potrebno za normalan život i sretno djetinjstvo. Dijete treba pažnju i vrijeme roditelja, jer bez toga teško može izrasti u sretnu i ispunjenu osobu koja će onda, kad odraste, svojoj djeci i bližnjima znati pokloniti ljubav i pažnju.

U današnje vrijeme, jako je važno osvijestiti si koliko je obitelj važna, koliko su nam važni naši roditelji, braća, sestre, djeca, bake, djedovi... Svi su oni dio svakog pojedinog ljudskog bića, svi su oni važni u razvoju osobnosti pojedinca, te što kvalitetniju, tolerantniju, povezaniju obitelj imamo, veće su šanse da ćemo odgojiti i kvalitetnije, tolerantnije i povezanije društvo.

Koliko je obitelj važna i kako proslaviti ovaj dan u svojoj obitelji možete vidjeti u kratkom filmiću koji slijedi klikom na fotografiju.

Rezultati Državnog natjecanja iz Povijesti

Dana 12. svibnja 2021. državno Povjerenstvo za Natjecanje iz povijesti objavilo je rezultate natjecanja na mrežnim stranicama Agencije za odgoj i obrazovanje. Na natjecanju je sudjelovalo 56 učenika, a naša učenica Nika Kozina, 7. b osvojila je 13. mjesto. Pripremala ju je učiteljica povijesti Marija Buljubašić.

Učenica je uložila je dosta rada i truda i to se i na kraju isplatilo. Čestitke našoj učenici na izvrsnom rezultatu.

63. DRŽAVNO NATJECANJE MLADIH TEHNIČARA

KATJA JERKOVIĆ osvojila 1. mjesto i postala državna prvakinja u kategoriji Modelarstvo uporabnih tehničkih tvorevina

Državna razina 63. natjecanja mladih tehničara održala se na daljinu u matičnim osnovnim školama natjecatelja od 5. do 7. svibnja, što je ukupno iznosilo 15 sati, a zbog čega je ovo natjecanje jedno od najzahtjevnijih natjecanja za učenike osnovnih škola.

Natjecanje se provodilo u skladu s trenutačnim epidemiološkim mjerama sprečavanja širenja bolesti COVID-19. Ravnateljica Božena Nikoletić, prof. je prema preporukama državnog Povjerenstva osigurala sve tehničke preduvjete koje su potrebne za provedbu državne razine natjecanja na daljinu, a dobroj organizaciji pripomogle su u uč. matematike Marijana Ilić, mag. i Anika Popovac, dipl. uč. razredne nastave.

Natjecanje se sastojalo od pisane provjere znanja, izrade tehničke tvorevine i prezentacije tehničke tvorevine, a provodilo se pod budnim motrenjem tročlanog ocjenjivačkog povjerenstva u virtualnim učionicama. Državno ocjenjivačko povjerenstvo pratilo je sve dijelove natjecanja koristeći za međusobnu komunikaciju ZOOM platformu. Tijekom natjecanja putem računala s kamerom i zvučnicima natjecatelji su komunicirali s ocjenjivačkim povjerenstvom.

Na 63. državnom natjecanju mladih tehničara ove godine natjecalo se 189 učenika viših razreda osnovnih škola koji su se natjecali u 12 kategorija.

U posljednjih 12 godina ovo je 5. državni prvak iz OŠ Stjepana Radića na natjecanjima mladih tehničara. Školske god. 2009./10., imali smo državnog prvaka u kategoriji Promet, 2010./11. u kategoriji Elektrotehnika, 2012./13. i 2018./2019. u kategoriji Fotografija, i ove 2020./21. u kategoriji Modelarstvo uporabnih tehničkih tvorevina. Svim učenicima mentorica je bila Marina Nikolić, prof.

Majčin dan - čestitka 1. e razreda

Učenici 1. e razreda s učiteljicom Valentinom Crnčević napravili su divne čestitke povodom obilježavanja Majčinoga dana. Klikom na fotografiju ispod pogledate video!

9. svibnja - Majčin dan

Povodom Majčinog dana, koji se obilježava druge nedjelje svibnja, posebni razredni odjel zajedno sa svojom učiteljicom Petrom Bebić i asistenticama odlučio je iznenaditi majke iz njihova razreda.

Nakon uvodnih aktivnosti posvećenih naglašavanju značaja majki u životu djece, učenici su nacrtali te opisivali svoje majke.

Ima li išta ljepše nego iznenaditi svoju majku na njezin dan?

Klikom na OPŠIRNIJE, u fotogaleriji, pogledajte radove koji su nastali u našem vrijednom razredu.

eTwinning projektu Pjesme, igre i plesovi - od tradicijskog do suvremenog

U sklopu eTwinning projekta Pjesme, igre i plesovi - od tradicijskog do suvremenog učenici 2.e razreda su tijekom online nastave izrađivali instrumente. Pokretačica projekta je učiteljica naše škole Marijana Curić.

Koliko su učenici kreativni, te kako njihovi instrumenti izgledaju i zvuče možete vidjeti na fotografijama i videu u privitku.

Klikom na fotografiju ispod pogledajte video!

Fotografija mjeseca -TRAVANJ 2021.

objavio: Administrator datum: 1. 5. 2021. 19:41

Obavijest o nastavi od 3. svibnja 2021. godine

Nastava za smjenu A počinje ujutro, a za smjenu B poslijepodne.
Na temelju članka 125. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/12, 105/10, 90/11, 5/12, 86/12, 126/12, 94/13, 152/14, 07/17, 68/18, 98/19 i 64/20), članka 73. Statuta Osnovne škole Stjepana Radića u Metkoviću i preporuke Stožera Civilne zaštite Dubrovačko-neretvanske županije, preporuka Dubrovačko-neretvanske županije kao osnivača, te Uputama HZJZ za sprječavanje i suzbijanje epidemije COVID-19 a vezano za rad, ravnateljica Božena Nikoletić, prof., dana 30. travnja 2021. godine donijela je

Obavijest o nastavi od 26. do 30. travnja 2021. godine

Na temelju preporuke Stožera Civilne zaštite Dubrovačko-neretvanske županije, te Uputama HZJZ za sprječavanje i suzbijanje epidemije COVID-19, a vezano za održavanje nastave produžuje se Odluka o izvođenju nastave u Osnovnoj školi Stjepana Radića u Metkoviću, kao i u područnim školama u Mliništu i Bijelom Viru na sljedeći tjedan, od 26. do 30. travnja 2021. godine prema MODELU C (online).

DAN PLANETA ZEMLJE
Piše: Marijana Curić, učiteljica
Plan je prikazan u slici, a učeničke aktivnosti u Padletu.

objavio: Administrator datum: 23. 4. 2021. 13:05

22. travnja - DAN PLANETA ZEMLJE

Početci obilježavanja Dana planeta Zemlje sežu u 1970. godinu kad su pod vodstvom američkog senatora Gaylorda Nelsona diljem Sjedinjenih Američkih Država održane prve masovne demonstracije za zaštitu okoliša na kojima je sudjelovalo više od 20 milijuna ljudi, a prozvane su nacionalnim skupom o okolišu. Obilježavanje Dana planeta Zemlje na međunarodnoj razini ponovno je aktualizirano 1990. kada je u manifestacijama sudjelovalo više od 200 milijuna ljudi diljem svijeta, što je dalo veliki poticaj održavanju Konferencije Ujedinjenih naroda o okolišu i razvoju u Rio de Janeiru 1992. godine. Na prijedlog bolivijske vlade 2009. godine Opća je skupština UN-a 22. travnja proglasila međunarodnim Danom planeta Zemlje kako bi se ojačala svijest ljudi prema prirodnom okolišu.

U Hrvatskoj se Dan planeta Zemlje organizirano obilježava od 1990. godine, uz značajan angažman udruga za zaštitu okoliša i prirode.

DAN PLANETA ZEMLJE

Dan planeta Zemlje obilježava se 22. travnja kako bi se jačala svijest ljudi prema prirodnom okolišu. Na taj dan različitim događanjima i akcijama nastoji se skrenuti pozornost ljudi na opasnost koja prijeti životu na Zemlji zbog porasta globalnog onečišćenja te ih potaknuti da osvijeste problem zagađenja okoliša. Danas se ovaj dan obilježava u 190 zemalja svijeta, a u Hrvatskoj se obilježava od 1990. godine.

Ove godine u našoj školi obilježavamo Dan planeta Zemlje u sklopu projekta Od tebe sve kreće - otpad ili smeće, koji je započeo s provedbom prošle školske godine, a obuhvaća niz aktivnosti kojima je cilj prepoznavanje očuvanja okoliša. U realizaciji projekta sudjeluju učitelji Antonela Markotić (Posebni razredni odjel), Anđelka Medak (INA - Likovna skupina), Nataša Jakišić (INA - Domaćinstvo) i Tomislav Tomić (INA - Novinarsko-literarna skupina) sa svojim učenicima.

Dan planeta Zemlje obilježavamo izrađivanjem plakata i slika korištenjem plastičnih čepova i drugih recikliranih materijala koje možete pogledati na priloženim fotografijama pod opširnije.

objavio: Administrator datum: 22. 4. 2021. 11:48

NAŠA PRVA SLIKOVNICA

Tijekom obrade lektire Leteći glasovir Željke Horvat Vukelje, učenici 1. d razred ilustrirali su priču te su radili i na prijepisu teksta i vježbi čitanja. Njihove radove učiteljica je prenijela u digitalni oblik pa je tako nastala njihova prva slikovnica. Vrijedni prvašići i dalje će svoje radove prikupljati i stvarati nove zajedničke uspomene, a slikovnicu može pogledati i poslušati klikom na fotografiju ispod.

Obavijest o nastavi od 19. do 23. travnja 2021. godine
Na temelju preporuke Stožera Civilne zaštite Dubrovačko-neretvanske županije, te Uputama HZJZ za sprječavanje i suzbijanje epidemije COVID-19, a vezano za održavanje nastave produžuje se Odluka NAPOMENA: Online nastava za smjenu A počinje ujutro, a za smjenu B poslijepodne. o izvođenju nastave u Osnovnoj školi Stjepana Radića u Metkoviću, kao i u područnim školama u Mliništu i Bijelom Viru na sljdeći tjedan, od 19. do 23. travnja 2021. godine prema MODELU C (online).

Dani medijske pismenosti

Dani medijske pismenosti se ove godine održavaju od 19. do 25. travnja, s različitim aktivnostima i u tjednima prije i poslije. Četvrtu godinu zaredom projekt se provodi u organizaciji Agencije za elektroničke medije i Ureda UNICEF-a za Hrvatsku te brojnih drugih partnera, pod pokroviteljstvom Ministarstva znanosti i obrazovanja i Ministarstva kulture i medija.

Cilj Dana medijske pismenosti je osvijestiti javnost o važnosti medijske pismenosti i osigurati što većem broju građana, posebice djece i mladih, prilike za učenje o medijima. Naglasak je ove godine na utjecaju medija na mentalno zdravlje djece i mladih, no i dalje će se posebna pažnja posvećivati aktualnom problemu dezinformacija i lažnih vijesti te općenito razvoju vještina kritičkog sagledavanja medijskih sadržaja, kao i boljeg razumijevanja kako različiti mediji funkcioniraju.
Nikolina Vugdelija, prof.
U sklopu Dana medijske pismenosti, pedagoginja Nikolina Vugdelija održala je predavanja za roditelje učenika petih razreda. Predavanja su se zbog epidemioloških uvjeta odvijala u online okruženju putem Zoom aplikacije na temu „Kako odgojiti kritičke korisnike medija". Pedagoginja je roditelje upozorila na izazove u online okruženju te naglasila važnost poticanja kritičkog mišljenja kao jedne od ključnih vještina medijske pismenosti. Ponudila im je smjernice kako preventivno djelovati kako bi osigurali što sigurnije virtualno okruženje za svoju djecu. Učenici će se medijski opismenjavati na planiranim radionicama tijekom satova razrednika.

Ukoliko netko želi doznati nešto više o medijskoj pismenosti, brojni materijali su dostupni na portalu https://www.medijskapismenost.hr/ .

objavio: Administrator datum: 16. 4. 2021. 16:27

eTwinning projekt - PJESME, IGRE I PLESOVI - OD TRADICIJSKOG DO SUVREMENOG

Još jedna od lijepih i radosnih aktivnosti u ovom međunarodnom projektu koji je utemeljen na kurikulumu Glazbene kulture, obradovala je učenike sudionike i njihove učitelje koji su radom pokazali motiviranost I uspješnost. Učenici su bili podijeljeni u timove sastavljene od članova različitih zemalja sudionica te su radili na upoznavanju različitih glazbenih žanrova. Tematske sadržaje povezali su i s drugim predmetima i međupredmetnim temama.

Glazbeni žanrovi različite su vrste glazbe, a učenici su ih upoznavali, doživljavali na zadanim pjesmama i skladbama.

Obavijest o početku nastave 12. travnja 2021. godine
Online nastava za smjenu B počinje ujutro, a za smjenu A poslijepodne.

Na temelju članka 125. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/12, 105/10, 90/11, 5/12, 86/12, 126/12, 94/13, 152/14, 07/17, 68/18, 98/19 i 64/20), članka 73. Statuta Osnovne škole Stjepana Radića u Metkoviću i preporuke Stožera Civilne zaštite Dubrovačko-neretvanske županije, preporuka Dubrovačko-neretvanske županije kao osnivača, te Uputama HZJZ za sprječavanje i suzbijanje epidemije COVID-19 a vezano za rad, ravnateljica Božena Nikoletić, prof., dana 9. travnja 2021. godine donijela je

Učenici pozvani na državne razine natjecanja

Bez obzira na otežane uvjete rada zbog nastale epidemiološke situacije, učenici OŠ Stjepana Radića već tradicionalno postižu iznimne rezultate na natjecanjima u znanju. Zbog svog uspjeha, sljedeći učenici su pozvani na državnu razinu natjecanja sa svojim mentorima:

Sva natjecanja će se održati na daljinu zbog trenutne epidemiološke situacije. Svim učenicima i njihovim mentorima želimo što bolji uspjeh, a nadamo se i novim pozivima učenika i mentora.

objavio: Administrator datum: 8. 4. 2021. 11:15

eTwinning projekt

Tijekom rada na projektu učenici su pjevali tradicijske i dječje pjesme, svirali i stvarali, te se igrali igara kojih su se igrali njihovi djedovi i bake te onih koje pripadaju novijem dobu. U sklopu projekta učenici su istraživali tradicionalne neretvnske narodne nošnje, kao i suvremeni ples. Dio rezultata njihovih istraživanja možete vidjeti na fotografijama pod opširnije.

objavio: Administrator datum: 6. 4. 2021. 12:19

ČESTITKA

OBAVIJEST

Proljetni odmor za učenike počinje u petak 2 travnja i traje do 9. travnja 2021. godine. Nastava započinje u ponedjeljak 12. travnja 2021. godine (smjena B - ujutro / smjena A -popodne).

S obzirom na trenutne epidemiološke mjere koje su na snazi, nismo u mogućnosti navesti u kojem obliku će se nastava odvijati poslije proljetnoga odmora učenika te vas molimo da pratite mrežne stranice OŠ Stjepana Radića na kojima ćemo pravodobno obavijestiti o načinu izvođenja nastave, a sve u skladu sa preporukom osnivača i stručnim mišljenjem Zavoda za javno zdravstvo i Stožera Civilne zaštite Dubrovačko-neretvanske županije.

Fotografija mjeseca - OŽUJAK 2021.

objavio: Administrator datum: 1. 4. 2021. 07:17

Županijsko natjecanje - POVIJEST

Državna razina Natjecanja planira se provesti od 28.4. do 30.4. 2021. godine.

Čestitamo učenici na izvrsnim rezultatima.

objavio: Administrator datum: 1. 4. 2021. 06:53

Županijsko natjecanje - MATEMATIKA

Na natjecanju je sudjelovalo 7 učenika naše škole.

Čestitamo svim našim učenicima na izvrsnim rezultatima.

objavio: Administrator datum: 31. 3. 2021. 20:03

Županijsko natjecanje - GEOGRAFIJA

Odličan uspjeh učenika OŠ Stjepana Radića na županijskom Natjecanju iz geografije; Dva prva, jedno drugo i jedno treće mjesto

Županijsko Natjecanje iz geografije održano je 25. ožujka 2021. godine u matičnim školama učenika, sukladno epidemiološkim mjerama i preporuci Županijskog stožera civilne zaštite Dubrovačko - neretvanske županije. Škola domaćin bila je Srednja poljoprivredna i tehnička škola Opuzen u kojoj se, nakon što su pristigli testovi iz matičnih škola, sastalo Povjerenstvo županijskog Natjecanja i ispravilo testove natjecatelja.

Na natjecanju je sudjelovalo četiri učenika naše škole u kategorijama šestog, sedmog i osmog razreda te su ostvarili izvanredne rezultate.

U kategoriji 6. razreda učenik Ivano Dragobratović osvojio je 1. mjesto (mentorica Sanda Blatančić), učenica Dora Galov osvojila je 3. mjesto (mentorica Marija Plećaš).

Čestitamo našim učenicima na izvrsnim rezultatima!

Županijsko natjecanje - NJEMAČKI JEZIK

Goranu i njegovoj mentorici čestitamo na postignutom rezultatu.

IN MEMORIAM dr. sc. Ivan Jurić (22.10.1932. - 25.3.2021.)
Uz zahvalnost za sve dobro što je učinio za nas, za sve što nam je ostavio, ideje u koje je vjerovao i očekivao da ćemo ih nastaviti razvijati i slijediti, izražavam iskrenu sućut obitelji i posljednje zbogom upućujem u ime djelatnika i učenika Osnovne škole Stjepana Radića riječima rimskog pjesnika Horacija Podigao je spomenik, trajniji od mjedi, viši od carskih piramida.

U četvrtak 25. ožujka 2021. godine u 89. godini života napustio nas je dr. sc. Ivan Jurić, istaknuti hrvatski povjesničar i učitelj, u užem i širem značenju te riječi. Cjeloživotna posvećenost proučavanju prošlosti Metkovića i šire okolice nemjerljiv je kulturno-društveni i znanstveni doprinos te je sasvim sigurno da će njegova ukoričena djela oplemeniti i obrazovati buduće naraštaje i pobuditi zanimanje za čitanje i knjigu, pritom govoreći o ljubavi prema istaknutim događajima, razvoju institucija i građanskog društvenog života uopće kao i o zavičajnim ličnostima koje su obilježile ove prostore, a svi oni koji su poznavali i razgovarali s dr. Jurićem imali su privilegiju čuti upečatljive i zanimljive crtice iz naše zavičajne prošlosti.

ravnateljica Božena Nikoletić, prof.

Izložba

Humanitarna akcija za Indiju

U OŠ Stjepana Radića smo u okviru ovogodišnjih Dana oca Ante Gabrića odlučili organizirati humanitarnu akciju učenika i djelatnika škole za pomoć školi u Indiji (Maria Polly) kako bi učenici škole koju je osnovao otac Ante imali osigurani obrok, školske torbe i/ili didaktičke materijale. Na taj način se kao ustanova povezuju s tom dalekom misijom, a kod učenika se potiče razvijanje humanitarnih vrednota i spoznavanje važnosti pomaganja potrebitima.

Poznato je kako je sluga Božji o. Ante Gabrić rođen 28. veljače 1915. u Metkoviću te je kao „Misionar ljubavi" i suradnik Majke Tereze, veliki dio svog života proveo upravo u Indiji, posebice u Maria Polly gdje je djelovao i nesebično darivao svoju ljubav siromasima. U Maria Polly je umro 20. listopada 1988., a kao misionar je djelovao od 1938. do smrti, punih pedeset godina.

OBAVIJEST za učenike i roditelje

Elektronički identitet (ime.prezime@skole.hr) je virtualni identitet, koji dobivaju učenici u školi i koji im omogućuje korištenje CARNET-ovim uslugama (npr. e dnevnik i dr.)

Prilikom učenja na daljinu svaki učenik je dužan prijaviti se u sustav sa svojim elektroničkim identitetom.

Office 365 je skup usluga koji omogućuje učiteljima, nastavnicima i učenicima stvaranje i zajedničko korištenje sadržaja, kao i međusobnu komunikaciju, s bilo kojega mjesta i na bilo kojemu uređaju.
http://office365.skole.hr
Usluga se može koristiti s vlastitog računala, mobilnoga telefona ili sa školskoga računala.

Učenici od 5. do 8. razreda u školi su dobili tablete te imaju instaliran Office 365, a učenici od 1. do 4. razreda koji će koristiti vlastite uređaje (računalo, tablet, mobitel) MORAJU na svom uređaju aktivirati Office 365 kao bi bili spremni na učenje na daljinu.

Da bi se pristupilo Office 365 sustavu i računu, potrebno je upisati u internetski preglednik (Internet Explorer, Microsoft Edge, Mozilla Firefox, Google Chrome, Opera itd.) adresu koja odvodi na portal Office 365. Adresa glasi:

Microsoft Teams je aplikacija za timski rad u sustavu Office 365 pomoću koje se može:

* surađivati i razgovarati s vašim nastavnicima i drugim učenicima

* zakazivati sastanke i održavati videokonferencije

* dodavati različite aplikacije.

U slučaju poteškoća, učenici su dužni obratiti se svojim razrednicima.

OBAVIJEST

Uzimajući u obzir trenutnu epidemiološku situaciju na području doline Neretve, a nakon pribavljenog stručnog mišljenja Zavoda za javno zdravstvo Dubrovačko-neretvanske županije i preporuka Stožera Civilne zaštite Dubrovačko-neretvanske županije, preporuka Dubrovačko-neretvanske županije kao osnivača škola je da se nastava za osnovne i srednje škole sa područja doline Neretve, od sutra 23. ožujka 2021. godine do početka proljetnih školskih praznika, organizira kako slijedi:

učenici osnovnih škola (1. do 8. razred osnovne škole) s područja doline Neretve nastavu pohađaju online (model C)

Sukladno navedenome, ravnateljica OŠ Stjepana Radića Božena Nikoletić donijela je ODLUKU o izvođenju nastave u OŠ Stjepana Radića u Metkoviću te područnim školama u Mliništu i Bijelom Viru od 23. ožujka do 1. travnja 2021. godine. Odluku možete pročitati klikom na OVDJE.

Županijsko natjecanje - BIOLOGIJA

Županijsko natjecanje iz biologije održano je 15. ožujka 2021. godine u matičnim školama učenika u skladu s epidemiološkim mjerama. Iz naše škole pravo sudjelovanja ostvarilo je dvoje učenika u kategoriji 7. razreda. Škola domaćin bila je Gimnazija Dubrovnik gdje je zasjedalo županijsko Povjerenstvo za prosudbu.

Naši učenici postigli su odlične rezultate. Učenik Ante Crnjac, 7 .c razred (mentorica Vesna Pavlović, nast.) osvojio je 4. mjesto, a učenica Laura Bebić, 7. b razred (mentorica Nataša Jakišić, nast.) osvojila je 5. mjesto u ukupnom poretku na županijskom Natjecanju.

Učenicima i njihovim mentoricama čestitamo na uspjehu.

Županijsko natjecanje - LIDRANO

Županijska smotra LiDraNo je održana 17. ožujka 2021. godine u Kazalištu Marina Držića u Dubrovniku. Naša Škola je i ove godine imala svoje predstavnike.

„Kakvu kome knjigu", Antea Kuran, 3.e; mantorica Sandra Šutalo

Literarni rad:

Čestitamo učenicama i mentoricama na izvrsnom predstavljanju naše Škole, a predloženoj učenici i mentorici želimo mnogo uspjeha na državnoj smotri LiDraNo.

UČENJE ZA ŽIVOT- INA DOMAĆINSTVO U NAŠOJ ŠKOLI

Ove školske godine u našoj školi održava se nova INA aktivnost - Domaćinstvo. Učenici od 5. do 8. razreda, njih 23, s nestrpljenjem čeka novi sat. Iako se nastava većinom održava „online", učenici su itekako zainteresirani za nove izazove.

Krajem devedesetih godina predmet Domaćinstvo je ukinut, a neki od sadržaja su sada u planu i programu predmeta: Biologije, Kemije i Likovne kulture. Radi razvijanja sposobnosti za stvarni život, nastavnica Nataša Jakišić odlučila se za ponovno uvođenje predmeta, makar i u obliku izvannastavne aktivnosti. Odaziv i interes učenika je velik, što pokazuju njihovi radovi i prijedlozi za nove sate.

Djeca su već savladala tehnike slaganja salveta za stol te naučila kako se pravilno postavlja stol i bonton. Sudjeluju u projektu „Od nas sve kreće otpad ili smeće", tako da su zajedno sa učenicima Posebnog razrednog odjeljenja, Likovne skupine i Novinarsko literarne skupine sa svojim učiteljima Antonelom Markotić, Anđelkom Medak i Tomislavom Tomićem izradili božićne i novogodišnje ukrase čijom su se prodajom sakupila novčana sredstva za djecu oboljelu od leukemije i limfoma.

Djecu posebno veseli činjenica da su sve napravili svojim rukama i da ništa nije teško. U životu će im sigurno zatrebati mnoge od stvari koje su naučili na satima Domaćinstva. U prvom obrazovnom razdoblju obrađivani su sadržaji iz dvije teme: PREHRANA I STANOVANJE.

U drugom obrazovnom razdoblju tema koja se obrađuje je ODIJEVANJE. Učenici će usvojiti kodeks odijevanja, upoznati se sa odijevanjem u prošlosti i naučiti jednostavne vještine šivanja.

Pošto je Uskrs pred vratima, ovo je jedinstvena prilika da djeca daju oduška svojoj mašti i naprave zanimljive i unikatne ukrase.

Da bismo vam prenijeli barem mali dio onoga što smo radili, klikom na sliku iznad možete pogledati video.

objavio: Administrator datum: 20. 3. 2021. 20:31

21. ožujka - Svjetski dan osoba s Downovim sindromom

I ove godine u našoj školi obilježavamo D a n š a r e n i h č a r a p a, odnosno Dan osoba s Down sindromom kako bi se podigla svjesnost o potrebama i potaknulo otklanjanje bilo kakvih predrasuda o osobama s Down sindromom. U prosjeku jedno od 650 sve novorođene djece rađa se sa sindromom Down, kromosomskim poremećajem koji nastaje zbog viška jednog kromosoma ili dijela kromosoma u jezgri svake stanice tijela. Taj poremećaj sprečava normalan fizički i mentalni razvoj djeteta. Sindrom Down uzrokuje pogrešno razvrstavanje kromosoma tijekom stanične diobe spolnih stanica, pa se u stanici nađe višak cijelog ili dijela jednog kromosoma.

Toga se dana obuvaju šarene čarape, a time se šalje poruka o prihvaćanju različitosti. Diljem svijeta odvijaju se različite aktivnosti koje pomažu u postizanju jednakih prava i dostojanstva osoba s Down sindromom te boljih uvjeta i kvalitete njihova života.

Oni možda nisu poput nas već su savršeni na malo drugačiji način. Stoga, u nedjelju 21.3. u svojim domovima potaknite i članove svojih obitelji da obuju šarene čarape i podrže osobe s Down sindromom. Klikom na fotografiju, pokušaj složiti puzzlu i otkrij poruku koju skriva.

Županijsko natjecanje - HRVATSKI JEZIK

Županijsko Natjecanje iz hrvatskoga jezika održano je 10. ožujka 2021. u matičnim školama učenika koji su ostvarili pravo sudjelovanja na toj razini natjecanja, sukladno epidemiološkim mjerama i preporuci Županijskog stožera civilne zaštite Dubrovačko - neretvanske županije. Škola domaćin bila je Osnovna škola Mokošica iz Mokošice u kojoj se, nakon što su pristigli testovi iz matičnih škola, sastalo Povjerenstvo županijskog Natjecanja i ispravilo testove natjecatelja.

Provedbu natjecanja u našoj školi nadzirale su učiteljice hrvatskoga jezika Tatjana Hazirović-Juračić i Ines Vukoja. Naše učenice natjecale su se u kategorijama sedmoga i osmoga razreda, a uspješno su nas predstavljale: Anja Žderić, 7.b, 8. mjesto (mentorica Manuela Šiljeg Malezija), Leona Medak, 8.c, 4. mjesto (mentorica Iva Stojić Dominiković), Karla Lazarević, 8.e, 7. mjesto (mentorica Iva Stojić Dominiković), Nika Pažin, 8.c, 10. mjesto (mentorica Iva Stojić Dominiković) i Anđela Tolj, 8.e, 10. mjesto (mentorica Iva Stojić Dominiković).

Čestitamo učenicama i mentoricama na izvrsnim rezultatima kojima su nam i ove godine pokazali kako se hrvatski jezik voli znanjem.

19. ožujka - DAN OČEVA

Ubrzo se proslava proširila i po drugim gradovima Sjedinjenih Američkih Država, a nije dugo trebalo da se proširi na cijeli svijet, ali ne slavi svaka zemlja na isti dan. Najstariji zapis na kojem se spominje Dan očeva datira još iz vremena starog Babilona. Pronađena je pločica na kojoj je dječak Elmesu napisao čestitku svom ocu i to prije više od 4000 godina! Elmesu je u toj poruci svom ocu poželio dobro zdravlje i dug život. Ne znamo što se poslije dogodilo s Elmesom i njegovim ocem, ali znamo da se običaj obilježavanja Dana očeva održao do danas.

Učenici 2.c i 2.e, te 3.a i 3.b razreda sa svojim učiteljicama su pripremili prigodne čestitke za svoje superheroje - svoje očeve. A pjesma Josipe Franjić Radulović nam otkriva osobine tih superheroja. Klikni na OPŠIRNIJE i pročitaj pjesmu!

TV ŠKOLARAC PRIKAZUJE

U petak, 19. ožujka obilježava se blagdan sv. Josipa i Dan očeva. Tom prigodom tim TV Školarac pripremio je emisiju posvećenu sv. Josipu i očevima koju možete pogledati klikom na fotografiju ispod!

Emisiju su pripremili i uredili učenici s učiteljima Aleksandrom Lukić Skelić, Martinom Tomić i Tomislavom Tomićem.

Cijelu poruku mons. Antuna Sentea, ml., rektora Nacionalnog svetišta sv. Josipa u Karlovcu za našu školu možete pogledati klikom na fotografiju ispod!

Županijsko natjecanje - KEMIJA

:: opširnije ::

Izvannastavne aktivnosti - Ekološka skupina

Vrtovi predstavljaju dom brojnim živim organizmima koji sudjeluju u prirodnim i biološkim procesima. Vjeruje se da u vrtovima prosječno obitava otprilike dvije tisuće vrsta kukaca. Suprotno uvriježenom mišljenju da su kukci štetni, vrlo mali postotak kukaca štetan je za uzgoj biljaka. Svaka vrsta kukaca ima svoju ulogu u prirodi, čime se održava prirodna ravnoteža i biološka raznolikost.
Mnogi vrtlari uništavaju štetnike upotrebom pesticida, no pesticidi uništavaju i korisne kukce čija je uloga u vrtu od iznimne važnosti. Neki od korisnih kukaca su bubamare i pčele. Bubamare su jedne od najbitnijih predatora u vrtu i voćnjaku. Solitarne pčele, one koje ne žive u košnicama kao pčele medarice, vrijedni su oprašivači voćnjaka. Solitarne pčele se ne roje nego žive samostalno i sve rade same.

Učenici Ekološke skupine 3. d razreda dopunili su sa svojom učiteljicom drvenu konstrukciju hotela prućem, a bili su motivirani i u likovnom izražavanju.

Županijsko natjecanje - POVIJEST

Županijska razina Natjecanja iz povijesti održala se je 15. ožujka 2021. godine. Natjecanje se je provelo u matičnim školama učenika koji su ostvarili pravo sudjelovanja na Natjecanju u skladu s epidemiološkim mjerama. Iz naše škole pravo sudjelovanja ostvarilo je četvero učenika.

U kategoriji 7. razreda, sudjelovalo je dvoje učenika. Učenica Nika Kozina, (mentorica Marija Buljubašić, prof.) osvojila je 1. mjesto, a Učenik Toni Tolj (mentorica Mandica Boras, prof.) 5.

U kategoriji 8. razreda natjecala su se dva učenika. Učenik Anton Rendulić (mentorica Marija Buljubašić, prof.) osvojio je , a učenik Ivan Pavao Vidović (mentorica Marija Buljubašić, prof.) 10. mjesto u ukupnom poretku na županijskom Natjecanju.

Učenicima i njihovim mentoricama čestitamo na uspjehu. Nadamo se pozivu na Državno natjecanje iz povijesti.

Dan broja pi

Broj π predstavlja omjer opsega i promjera kružnice. Simbol za π je u upotrebi preko 250 godina i prvi ga spominje britanski matematičar William Jones zbog toga što je grčko slovo π prvo slovo riječi periferija, odnosno opseg.

Tijekom čitave povijesti mnogi matematičari su se bavili izračunavanjem decimala broja π. U ljudsku je povijest pi ušao u starom Egiptu. Najraniji zapisi broja pi su pronađeni na svicima papirusa koji su nastali oko 1650. godine prije nove ere. Danas znamo da se pi nalazi posvuda oko nas - u diskovima Sunca i planeta. Dvostruka zavojnica DNA slijedi broj pi, naša zjenica oka... Primjera je mnogo. Broj pi se javlja posvuda - od umjetnosti, boja i glazbe do najnovijih otkrića.

Prvu veliku proslavu dana broja π organizirao je fizičar Larry Shaw 1988. godine u Exploratoriumu u San Franciscu. Proslava se sastojala od hodanja u krug i čašćenja voćnim pitama.

Osim što 14. ožujka obilježavamo dan broja π, sam je datum značajan jer je 14. 3. 1879. godine rođen Albert Einstein, dok je 14. 3. 2018. godine umro Stephan Hawking. Veliki značaj obilježavanju dana broja π pridaje i NASA koja na svojim stranicama svake godine objavljuje prigodne članke o upotrebi broja pi u praksi.

U našoj školi obilježili smo Dan broja π. Učenici osmih razreda su, uz vodstvo učiteljica matematike Nikoline Nikše i Marijane Ilić, sudjelovali u Genially otključaonici u kojoj su otkrili brojne zanimljivosti o broju pi te održali natjecanje u memoriranju što većeg broja decimala broja pi.

Najuspješniji u Genially otključaonici su učenici: Neđo Arnaut 8.a, Ana Bokan 8.a, Gabriel Gluščević 8.a, Mladen Jurković 8.a, Ema Udženija 8.b, Nika Pažin 8.c

Najuspješniji u memoriranju decimala broja pi su učenici:

Ukoliko želite srušiti trenutni svjetski rekord u recitiranju decimala broja π morat ćete naučiti 100001 znamenku jer trenutni rekord drži Japanac Akira Haraguchi koji je uspio zapamtiti 100000 decimala koje je recitirao punih 16 sati.

objavio: Administrator datum: 17. 3. 2021. 22:40

Projekt Sigurnije škole i vrtići

Cilj projekta je poboljšati znanja i ojačati kompetencije učenika u osnovnim školama i djece u vrtićima te njihovih učitelja i odgojitelja za teme pripreme za izvanredne situacije, prve pomoći, psihosocijalne podrške i sigurnosti u školama i vrtićima. Platforma je prvenstveno namijenjena učiteljima, odgojiteljima, stručnim suradnicima te drugim zainteresiranim skupinama npr. djeci i roditeljima.

Na platformi su dostupne informacije, prezentacije, upitnici, te prijedlozi aktivnosti i radionice s uputama za izvođenje i popratnim radnim listovima. Podizanjem razine informiranosti o ovim važnim temama direktno se utječe na povećanje razine sigurnosti u školi ili vrtiću.

Koliko su učenici uživali u kreativnim izazovima možete vidjeti u video uratku učenika 1. i 4. razreda PŠ Mlinište koji su pripremili sa svojom učiteljicom Marijom Ketini Hajny.
(Petar Preradović)
Zahvala iz 1. osnovne škole Petrinja

11.-17. 3. - DANI HRVATSKOGA JEZIKA

Dani hrvatskoga jezika sastavni su dio Mjeseca hrvatskoga jezika, a utemeljio ih je Hrvatski sabor 1997. godine želeći podići razinu svijesti o važnosti očuvanja tog temelja hrvatskoga nacionalnoga identiteta. Učitelji Hrvatskoga jezika zajedno sa svojim učenicima čine to na svakom svom satu, a tekuća Godina čitanja i dodatno su nadahnuće i obveza.
ŠSV Hrvatskoga jezika
Mjesec hrvatskoga jezika započinjemo 21. veljače Međunarodnim danom materinskoga jezika „ staroga, dragoga, 'rvatskoga" . Već sljedećeg dana, 22. veljače, obilježavamo Dan hrvatske glagoljice i glagoljaštva jer je toga dana, davne i slavne, 1483. god. tiskana prva naša knjiga na našem pismu, našoj glagoljici - Misal po zakonu rimskoga dvora.

Dani hrvatskoga jezika traju 11. - 17. ožujka. Između ostalog, obilježavaju ih i natjecanja u poznavanju hrvatskoga jezika u čemu su naši učenici uvijek vrlo uspješni što je zalog i buduće skrbi i ponosa svojim jezikom.

Dani i Mjesec hrvatskoga jezika završavaju 17. ožujka sjećajući na Deklaraciju o nazivu i položaju hrvatskoga jezika objavljenu 1967. godine. Naziv je naš i drag, a o položaju hrvatskoga jezika valja nam svima svakodnevno brinuti.

8. ožujka - MEĐUNARODNI DAN ŽENA

Međunarodni dan žena (skraćeno Dan žena) obilježava se 8. ožujka svake godine. Tog dana se slave ekonomska, politička i društvena dostignuća pripadnica ženskog spola. Prvi Dan žena obilježen je 8. ožujka 1909. u SAD-u deklaracijom koju je donijela Socijalistička partija Amerike. Između ostalih važnih povijesnih događaja, njime se obilježava i požar u tvornici Triangle Shirtwaist u New Yorku 1911. godine kada je poginulo preko 140 žena.

Međutim, u mnogim komunističkim državama taj je praznik izgubio svoju ideološku osnovu i postao prilika muškarcima za iskazivanje ljubavi i poštovanja prema pripadnicama suprotnog spola, posluživši kao svojevrsna inačica Majčinog dana i Valentinova u zapadnim državama. Ženama se danas u mnogim državama uobičajeno uz čestitku daruje cvijeće.

Tom prigodom su i učenici 2.c i 2. e razreda, kao i 3.a i 3.b razreda sa svojim učiteljicama i uz podršku pedagoginje izradili unikatne bukete kako bi obradovali svoje mame.

ŽUPANIJSKO NATJECANJE MLADIH TEHNIČARA

Na županijskom natjecanju mladih tehničara koje se održalo u petak 5. ožujka 2021.godine u osnovnoj školi Don Mihovila Pavlinovića našu školu je predstavljalo 4 učenika, koji su svoja znanja i vještine iskazali u kategorijama Modelarstvo uporabnih tehničkih tvorevina i Fotografija.

Učenica Katja Jerković u kategoriji Modelarstvo uporabnih tehničkih tvorevina je postigla 1. mjesto. U istoj kategoriji Katja Jerković 3. godinu zaredom nosi titulu županijkog prvaka, te je i ove godine stekla pravo natjecanja na državnoj razini. Učenik Petar Popović je u kategoriji Modelarstvo uporabnih tehničkih tvorevina ostvario 4. mjesto. U kategoriji Fotografija su se natjecale učenice Nika Kozina postigavši 2. mjesto i Leona Medak koja je ostvarila 3. mjesto.

objavio: Administrator datum: 5. 3. 2021. 18:23

Humanitarna akcija za Petrinju

Nezaboravne fotografije i prizori stradanja stanovnika Banovine od posljedica razornog potresa nikoga nisu ostavili ravnodušnim. Životi naših sugrađana toga dijela Hrvatske promijenili su se iz korijena, a miran i lijep grad suočen je s neizvjesnošću i brigom za osnovne životne potrebe.

U ovakvim situacijama najviše brinemo za djecu i mlade Petrinje kojima su prekinuti bezbrižni dani djetinjstva, a nastavak školovanja odvija se pod jako teškim uvjetima.

Vijest da su petrinjske škole stradale u potresu, probudila je želju naših učenika i djelatnika da pruže ruku pomoći i solidarnosti i priključe se humanitarnim aktivnostima koje pristižu iz svih dijelova Republike Hrvatske.

Hvala svim učenicima, njihovim roditeljima i djelatnicima koji su se rado odazvali ovoj akciji i još jednom pokazali da je nesebično dijeljenje i pomaganje naša zajednička vrlina na koju smo posebno ponosni.

Za male Petrinjce pripremamo nove akcije prikupljanja pomoći jer naša briga ne prestaje nego se množi i dijeli. Naši učenici samo žele da se na lica njihovih vršnjaka vrati radost i veselje.

Školsko natjecanje - LIK 2021.

Školsko natjecanje iz Likovne kulture održano u četvrtak 11. veljače 2021. godine.

Likovni zadatak za učenike bio je kreirati ornament u boji inspiriran hrvatskom folklornom i tradicijskom etnografskom baštinom u grafičkoj tehnici visokog tiska kolagrafija koristeći materijale i plohe različitih reljefnih površina/ tekstura (špaga/konop, čipka, mreža, juta, aluminijska folija, rebrasti karton, ljepilo i sl.) ili digitalni crtež na tabletu/ računalu u besplatnoj online aplikaciji.

Kolagrafija je nova grafička tehnika koju možemo ovisno o načinu izrade matrice uvrstiti u grafičku tehniku visokog ali i dubokog tiska. Naziv je dobila od francuske riječi kolaž, koja znači lijepljenje različitih ploha. Kolaž potječe od francuske riječi colle, što znači lijepiti.

Na školskom natjecanju sudjelovali su učenici od 5. do 8. razreda. Povjerenstvo za provedbu natjecanja činili su učitelji Ante Leko (predsjednik), Ivana Šiljeg (član) i Anđelka Medak (član). Izvršenim vrednovanjem, izdvojili su 4 najuspješnija likovna ostvarenja učenika:

NAGRADE GRADA ZA POSEBNA POSTIGNUĆA

Gradonačelnik Dalibor Milan danas je u ime Grada Metkovića učenicima metkovskih osnovnih i srednjih škola dodijelio priznanja i nagrade za posebna postignuća.

Dvadesetoro najboljih učenika, po pet iz OŠ Stjepana Radića, OŠ don Mihovila Pavlinovića, Srednje škole Metković i Gimnazije Metković tako je dobilo tablete kao nagradu za postignute rezultate u prošloj školskoj godini. Među njima su učenici naše škole: Ivano Dragobratović, Katja Jerković, Karlo Pavlović, Toni Tolj i Frane Vugdelija, zbog uspješnog sudjelovanja na državnom natjecanju za školsku 2019./20. godinu. Ivano i Toni su sudjelovali na Državnom natjecanju iz Geografije sa mentoricom Sandom Blatančić, prof, dok su Katja, Karlo i Frane sudjelovali na Državnom natjecanju mladih tehničara sa mentoricom Marinom Nikolić, prof.

objavio: Administrator datum: 4. 3. 2021. 14:58

DANI OCA ANTE GABRIĆA 2021.

Šesti dani oca Ante Gabrića su završili, ali interes i zanimanje prema ocu Anti ovdje ne prestaje jer na putu prema blaženstvu i svetosti otac Ante treba svoje vjerne pomagače. Ove su godine Ivana Čarapina, prof. i dipl. bibl. iz OŠ Stjepana Radića i Vanja Gabrić, prof. iz Gimnazije Metković kroz zajedničke projektne aktivnosti dali svoj doprinos u obilježavanju Dana, a kao sinteza napravljen je video uradak pod nazivom S VJEROM DO ZDRAVLJA što je ujedno i moto ovogodišnje manifestacije.

Klikom na fotografiju ispod pogledajte video S VJEROM DO ZDRAVLJA!

Škole i voditeljice projektnih aktivnosti neizmjerno su zahvalni svima koji su svojim doprinosom obogatili Dane oca Ante Gabrića:

Fotografija mjeseca - VELJAČA 2021.

objavio: Administrator datum: 1. 3. 2021. 07:23

OBAVIJEST

Zbog učestalog podrhtavanja tla na prostoru Republike Hrvatske, dužnost svih nas je i pojačana briga za sigurnost u ustanovama u kojima se održava odgojno-obrazovni rad. Sukladno tome, Ministarstvo znanosti i obrazovanja, Stožer civilne zaštite Grada Metkovića i osnivač Škole, Dubrovačko - neretvanska županija donijeli su preporuke i upute za provjeru objekata i uvjeta za rad, kao i preporuku da se provedu edukacije djelatnika i učenika.

Primjerene preventivne pripreme i sveobuhvatne i pravovremene mjere zaštite i spašavanja čuvaju naše živote i imovinu, umanjuju nastale posljedice, a cjelokupan sustav zaštite i spašavanja čine učinkovitijim.

U OŠ Stjepana Radića djelatnici i učenici bit će upoznati s utvrđenim mjerama i planovima sigurnosti i zaštite u prostoru Škole, kao i konkretnim mjerama za postupanje u slučaju potresa.

U nastavku klikom na naslov možete preuzeti i pročitati važne dokumente koji nas pripremaju u slučaju izvanredne situacije izazvane potresom.

DAN RUŽIČASTIH MAJICA

I ove školske godine smo već tradicionalno obilježili Dan ružičastih majica, ali bez našeg uobičajenog skupnog fotografiranja u skladu s trenutnom epidemiološkom situacijom. No, proveli smo neke nove aktivnosti, a fotografiranje po razredima nije izostalo. Osim službenih majica, na fotografijama možete vidjeti kreativne načine izražavanja učenika i djelatnika u ružičastom.

Obilježavanje smo započeli provedbom radionica na satu razrednika u 3.a i 3.b razredu „Kako biti dobar prijatelj" putem koje su učenici osvještavali pozitivne načine rješavanja sukoba i jačanja prijateljskih odnosa. Učenici četvrtih razreda su već tradicionalno ukrašavali ružičaste majice pozitivnim porukama. One sada krase naše školske holove.

Među učenicima smo proveli i kviz koji je pripremila pedagoginja Nikolina, uz pomoć kojeg smo doznali koliko učenici znaju o ovom spomendanu. Kviz je ispunio 121 učenik/učenica. Doznali smo kako 59% njih je upoznato da je 2007. godine započelo obilježavanja ovog spomendana. Njih 50% zna da je to zbog dječaka koji je obukao rozu majicu kao podršku teško bolesnoj majci, a kako je potom dječak doživio vršnjačko nasilje svjesno je 75% učenika. Da se je sve to događalo u Kanadi upoznato je 40% ispitanika. 50% učenika koji su rješavali kviz zna da se ovaj spomendan obilježava svake godine posljednje srijede u veljači. Zaključili smo kako su dosadašnja obilježavanja ostvarila svoj cilj, jer su učenici naučili na ovakav način.

DANI OCA ANTE GABRIĆA 2021.

Osim Molitvoteke u digitalnom obliku, posjetitelji školske knjižnice OŠ Stjepana Radića, moći će Molitvoteku vidjeti i u obliku izložbe. Tako, za pročitati Molitvoteku treba samo pronaći našu divnu biblioteku.

DANI OCA ANTE GABRIĆA 2021.

Od 22. do 28. veljače 2021. godine održavaju se Dani oca Ante Gabrića pod pokroviteljstvom Grada Metkovića, a u kojima sudjeluju obrazovne, kulturne, sportske i vjerske organizacije koje su i ove godine pripremile šarolik i bogat program pridržavajući se posebnih epidemioloških mjerama. Ovogodišnja tema Dana nosi naziv S VJEROM DO ZDRAVLJA, a program možete preuzeti OVDJE.

U danima koje slijede, pod geslom OCU ANTI S LJUBAVLJU, OŠ Stjepana Radića nizom aktivnosti i događanja svoje učenike želi upoznati o veličini ovog velikog hrvatskog i svjetskog misionara kao i njegovom nesebičnom darivanju sebe za siromašne, potlačene i bolesne, a putem informacijsko - komunikacije tehnologije Škola će upoznati i širu javnost o svojim aktivnostima koje će provoditi.

Svatko od nas ima svoga anđela čuvara, a svi mi imamo i oca Antu za čuvara. Budimo mu vjerni suradnici i sljedbenici i molimo njegov zagovor kod Boga za zdravlje svih nas.

Prošle godine smo u sklopu Dana oca Ante Gabrića po prvi put u našoj školi organizirali kviz u kojem su rado sudjelovali naši učenici. Zbog epidemioloških mjera ove godine to nismo u stanju napraviti pa smo se odlučili napraviti kviz koji će biti dostupan svima na mrežnoj stranici naše škole.
2020. godina:
Pred vama je 12 pitanja o životu i djelovanju metkovskog misionara na glasu svetosti. Sastavili su ih učenici 6. a razreda (Rebeka Arar, Lucija Bulić, Ema Jelčić, Tea Marušić, Jakov Petrov i David Rodin) pod vodstvom vjeroučitelja Krešimira Jurića.

Klikni na fotografiju ispod i provjerite svoje znanje o oci Anti Gabriću!

Projekt Hrvatskog školskog muzeja

Protekla 2020. godina bila je jako neobična, zahtjevna i izazovna godina za sve nas, a posebno za sve učenike koji su preko noći ostali bez uobičajenih doživljaja i aktivnosti, radosti koje nosi đačko doba, bez druženja poslije škole, odlazaka na treninge, rođendanske zabave ...

Nastojali smo raditi male stvari s puno ljubavi te na taj način jedni drugima uljepšati svakodnevicu. I našim učiteljima smo s ljubavlju i od srca uručili prigodnu božićnu čestitku.

Propušteno gradivo se teško nadoknadi, a propušteno djetinjstvo još teže. Zbog toga smo htjeli stvoriti pozitivne uspomene i pozitivna sjećanja u ovim teškim i neobičnim vremenima.

"Try not to become a man of success, but rather try to become a man of value" (A.Einstein)

Gradska /općinska smotra LIDRANO 2021.

Sve je lako kad voliš Lidrano, a Lidrano u vrijeme pandemije još je uvijek onaj stari Lidrano: susret mladih literata, novinara i glumaca, onih koji su odabrali r i j e č kao vodilju u svom mladom životu. Naši učenici osnovnih i srednjih škola iz Metkovića i Opuzena, u osebujnom načinu vlastitog izričaja, pokazali su KREATIVNOST, TALENT i LJEPOTU, a njihovi mentori, učitelji i profesori, koji su svoje učenike zarazili dobrim duhom Lidrana, i ove su godine predano osmišljavali vrlo ambiciozne zadatke za svoje učenike. Članovi prosudbenih povjerenstava, iskusni i pravedni, bdjeli su nad svakim pokretom, stankom, zarezom i izabrali su najbolje radove i natupe koji će nas predstavljati na županijskoj razini Lidrana, a sigurni smo da su imali priliku prepoznati one koji će otići sve do državne razine Smotre.

Zahvalni smo i Gradskom kulturnom središtu, ravnateljici Zrinki Mijoč i svim djelatnicima na srdačnom gostoprimstvu te svim sudionicima koji su doprinijeli da ovogodišnja smotra prođe u najboljem redu.

Škola domaćin gradske/općinske smotre LiDraNo 2021.

OŠ STJEPANA RADIĆA, METKOVIĆ

Smotra LiDraNo 2021. održana je u ponedjeljak, 22. veljače 2021. godine u Gradskom kulturnom središtu Metković, a domaćin je bila OŠ Stjepana Radića.

Iz 3 osnovne i 2 srednje škole sudjelovala su 33 učenika i 15 mentora i to 17 učenika i 9 mentora iz osnovnih škola i 16 učenika i 6 mentora iz srednjih škola. Učenici su se natjecali u literarnom, novinarskom i pojedinačnom scenskom izrazu. Nastup učenika osnovnih i srednjih škola koji su sudjelovali u kategoriji dramskog izraza (pojedinačni scenski nastupi) održan je u Gradskom kulturnom središtu u Metkoviću, a nakon nastupa održani su okrugli stolovi za sve izraze.

Prosudbena povjerenstva djelovala su u sastavu:

Ivana Čarapina, prof. i dipl. bibl. (predsjednica), Marinka Jurković, prof., Slavica Jakišić, prof., Željana Volarević, prof., Karmen Matić Vidović, prof., Martina Pačić, prof., Danijela Baćilo, prof., Petra Perak, prof. (članovi)
Razultate možete pročitati klikom na OPŠIRNIJE!
Literarni/novinarski izraz: Danijela Baćilo, prof. (predsjednica), Petra Perak, prof., Suzana Nižić, prof. (članovi)

Nakon završetka natjecanja na županijsku razinu smotre LiDraNo prosljeđuju se 4 literarna rada iz osnovne i 5 radova iz srednje škole, 1 novinarski rad /radijska emisija iz srednje škole, 3 pojedinačna scenska nastupa iz osnovne i 3 iz srednje škole.

Županijska smotra održat će se u Dubrovniku 17. ožujka 2021. godine, a domaćin je Gimnazija Dubrovnik.

DAN RUŽIČASTIH MAJICA - Najava

U našoj školi već dulji niz godina obilježavamo Dan ružičastih majica. Priključite se i ove srijede i obucite nešto ružičasto, majicu, šal i/ili masku. Klikom na fotografiju pokrenite kviz i provjerite svoje znanje u ovom spomendanu.

Vidimo se u srijedu u ružičastom.

Gradska /općinska smotra LIDRANO 2021.

Na ovogodišnjoj smotri sudjeluje ukupno 33 učenika i 15 mentora i to 17 učenika i 9 mentora iz osnovnih škola (OŠ Stjepana Radića, Metković, OŠ don Mihovila Pavlinovića, Metković, OŠ Opuzen, Opuzen) i 16 učenika i 6 mentora iz srednjih škola (Gimnazija Metković, Metković, Srednja škola Metković, Metković). Učenici se natječu u literarnom, novinarskom i pojedinačnom scenskom izrazu. Nažalost, prema uputama Agencije za odgoj i obrazovanje, ove godine učenicima nije omogućeno sudjelovanje sa skupnim scenskim nastupima.

Pojedinačni scenski nastupi za učenike osnovnih i srednjih škola održat će se u Gradskom kulturnom središtu Metković u ponedjeljak 22. veljače 2021. godine i to s početkom u 9 sati za srednje škole i u 10.30 za osnovne škole. Program možete preuzeti OVDJE.

Odmah nakon završetka pojedinačnih scenskih nastupa održat će se Okrugli stol na kojem će prosudbena povjerenstva izvijestiti o rezultatima u onim izrazima u kojima se učenici ove školske godine natječu..

Mole se svi članovi povjerenstava, učenici i mentori učenika da se za vrijeme održavanja smotre pridržavaju svih protuepidemijskih mjera uz obvezu nošenje maske na licu, održavanje razmaka od 2 m i dezinfekciju ruku na ulazu u zgradu.

Školsko natjecanje iz Matematike

Školsko natjecanje iz Matematike održano je 17.veljače 2021. godine u OŠ Stjepana Radića u Metkoviću za učenike od 4. do 8. razreda.

Sudjelovalo je 27 učenika (12 učenika 4. razreda, 5 učenika 5. razreda, 7 učenika 6. razreda i 3 učenika 7. razreda) i 8 učitelja mentora (Nada Šunjić, Maša Petrov, Ivana Popović, Petra Ćerlek, Ana Jovanović, Marijana Odak Krstičevič, Marijana Ilić i Nikolina Nikše).
Nakon pisanja pisane zadaće članovi Školskog povjerenstva ( Nikolina Nikše, predsjednica, Marijana Ilić, član i Maša Petrov, član) pristupili su ispravku te objavili privremene, a zatim i konačne ljestvice poretka.

Čestitamo svim našim učenicima na uloženom trudu i postignutom uspjehu i nadamo se na pozivu na Županijsko natjecanje 29. ožujka 2021. godine u Cavtatu.
U privitku obavijesti se nalaze se ljestvice konačnog poretka!

objavio: Administrator datum: 19. 2. 2021. 20:46

Maškare u 1. d

Sutra, 17. veljače započinje korizma. Ona od nas traži da stanemo i provjerimo gdje radimo krive korake, da napravimo zaokret u svom životu i postanemo bolji. Najčešće to znači da ćemo se odreći nekih užitaka i postupaka. Dakle, od sutra se trudimo biti maksimalno dobri, ali još danas uživajmo u , , i kakve nam samo maškare mogu donijeti. Kao dokaz prilažemo forografiju iz 1. d razreda učiteljice Marijane Curić. Ovo su njihove prve maškare u školi, a odmah su postali narazigraniji razred.

eTwinning projekt

Učenici 2.c i 2.e razreda s učiteljicama Marijanom i Anjom, te učenici 3.a i 3.b razreda s učiteljicama Anom i Ivanom, uz podršku pedagoginje Nikoline ove školske godine sudjeluju u eTwinnig projektima. Obilježavanje Dana sigurnijeg interneta i osvješćivanju učenika o važnosti istoga je jedna od aktivnosti na koju nas potiče eTwininng.

Ovogodišnji detox izazov nam je poticaj da ovakve i slične aktivnosti provodimo češće u našoj školi.

Školsko natjecanje- ENGLESKI JEZIK

Školsko Natjecanje iz engleskog jezika održano je u našoj školi 15. veljače 2021. godine u trajanju od 13 do 14.30 sati po općem uvjetima koje propisuje Agencija za odgoj i obrazovanje, kao i Smjernicama za provedbu školske razine Natjecanja iz engleskog jezika školske godine 2020./21.

Natjecalo se 13 učenika 8. razreda. Nakon pisanja testa članovi Povjerenstva za školsko Natjecanje iz engleskog jezika (Martina Tomić, predsjednica, Marija Mijić, član i Dragana Bukovac, član) pristupili su ispravku te objavili privremene, a zatim i konačne ljestvice poretka.

Nakon završetka Natjecanja utvrđen je sljedeći poredak učenika:

Čestitamo svim učenicima i mentorima na sudjelovanju te ostvarenim rezultatima. Sigurni smo kako će pozvani učenici i na županijskoj razini Natjecanja iz engleskog jezika dobro predstavljati našu školu.

Predsjednica Prosudbenog povjerenstva Martina Tomić, prof.

objavio: Administrator datum: 16. 2. 2021. 08:00

Školsko natjecanje - HRVATSKI JEZIK

Školsko Natjecanje iz hrvatskog jezika održano je 9. veljače 2021. godine u učionici Njemačkog jezika na I. katu, u trajanju od 13 do 14.30 sati po općem uvjetima i pravilima koje propisuje Agencija za odgoj i obrazovanje, kao i Smjernicama za provedbu školske razine Natjecanja iz hrvatskog jezika školske godine 2020./21. i Agencije za odgoj i obrazovanje.

Natjecalo se 15 učenika, 8 učenika 7. razreda i 7 učenika 8. razreda . Nakon pisanja pisane zadaće članovi Povjerenstva za školsko Natjecanje iz hrvatskog jezika (Iva Stojić Dominiković, predsjednica, Manuela Šiljeg Malezija, član i Dragan Sršen, član) pristupili su ispravku te objavili privremene, a zatim i konačne ljestvice poretka. Žalbi natjecatelja nije bilo.

Nakon završetka Natjecanja utvrđen je sljedeći poredak učenika koji se predlažu na županijsko Natjecanje iz hrvatskog jezika i čiji se pisani radovi prosljeđuju županijskom Povjerenstvu:

1. ANJA ŽDERIĆ 63/80 (mentorica Manuela Šiljeg Malezija, prof.)

2. LUCIJANA MATIĆ 55/80 (mentorica Ines Vukoja, prof.)

3. NIKO ŠEŠELJ 53/80 (mentorica Tatjana Hazirović-Juračić, prof.)

4. MAJA DRAGOBRATOVIĆ 52/80 (mentorica Manuela Šiljeg Malezija, prof.)

5. ENA CVJETKOVIĆ 49/80 (mentorica Ines Vukoja, prof.)

5. NIKA ORŠULIĆ 49/80 (mentorica Tatjana Hazirović-Juračić, prof.)

6. FRANE VUGDELIJA 44/80 (mentorica Manuela Šiljeg Malezija, prof.)

7. RENEA MARKOVIĆ 35/80 ( mentorica Ines Vukoja, prof.)

1. NIKA PAŽIN 68/80 (mentorica Iva Stojić Dominiković, prof.)

2. ANĐELA TOLJ 65/80 (mentorica Iva Stojić Dominiković, prof.)

3. LEONA MEDAK 63/80 (mentorica Iva Stojić Dominiković, prof.)

3. KARLA LAZAREVIĆ 63/80 ( mentorica Iva Stojić Dominiković, prof.)

4. IVANA JELAŠ 60/80 (mentorica Ines Vukoja, prof.)
Predsjednica Povjerenstva Iva Stojić Dominiković, prof.
5. ANĐELA KRSTIČEVIĆ 53/80 (mentorica Ines Vukoja, prof.)

6.PETAR POPOVIĆ 49/80 (mentorica Iva Stojić Dominiković, prof.)

Učenicima i njihovim mentorima čestitamo na postignutim rezultatima te se nadamo pozivu i na višu razinu natjecanja.

9. veljače - OBILJEŽEN "DAN SIGURNIJEG INTERNETA"

Svake veljače Udruženje Insafe/INHOPE uz potporu Europske Komisije organizira Dan Sigurnijeg Interneta kojemu je cilj promicanje sigurnije i odgovornije upotrebe online tehnologije i mobilnih uređaja, posebice među djecom i mladima. Tema ovogodišnjeg Dana sigurnijeg interneta je „ZAJEDNO ZA BOLJI INTERNET".
Fokus sigurnosti se tijekom godina s kreiranja „sigurnijeg", prebacio na kreiranje „boljeg" interneta. Bez obzira jesmo li djeca ili mladi, roditelji i skrbnici, učitelji i socijalni radnici, ili pak predstavnici industrije, zakonodavci i političari, svi imamo veliku ulogu.

objavio: Administrator datum: 12. 2. 2021. 15:12

Školsko natjecanje - BIOLOGIJA

Školsko Natjecanje iz biologije održano je 10. veljače 2021. godine u trajanju od 13 do 14 sati po općem uvjetima i pravilima koje pripisuje Agencija za odgoj i obrazovanje. Natjecanju je pristupilo 5 učenika iz 7. razreda.

Nakon pisanja pisane zadaće članovi Školskog povjerenstva (Lidija Matić, predsjednica, Nataša Jakšić, član i Vesna Pavlović, član) pristupili su ispravku te objavili privremene, a zatim i konačne ljestvice poretka. Žalbi natjecatelja nije bilo.

Nakon završetka natjecanja utvrđen je sljedeći poredak učenika

Čestitamo učenicima i mentoricama na postignutom rezultatu, te se nadamo pozivu na županijsku razinu natjecanja.

DAN SIGURNIJEG INTERNETA 2021.

USUSRET VALENTINOVU

Svi smo čuli za Valentinovo, ali znate li tko je bio sv. Valentin? Od kada se taj blagdan obilježava? Da li je usmjeren samo na zaljubljene ili na poklanjane pažnje svima onima do kojih nam je stalo?

Neki ne vole Valentinovo jer ga se doživljava kao potrošački "praznik". Ali za znak pažnje poput osmijeha, lijepe riječi ili posjeta dragoj osobi, nije potreban novac, već samo dobra volja.

Klikom na prezentaciju možete dan za danom otkrivati koje su posebitosti Valentinova i prema bližnjima svaki dan se ponašati kao da je Valentinovo.

Školsko natjecanje - POVIJEST

Školsko Natjecanje iz povijesti održano je 5. veljače 2021. po općim uvjetima i pravilima koje propisuje Agencija za odgoj i obrazovanje, kao i Smjernicama za provedbu školske razine natjecanja školske godine 2020./2021.

Natjecanju je pristupilo 14 učenika, 9 učenika iz 7. razreda i 5 učenika iz 8. razreda. Nakon pisanja pisane zadaće članovi Povjerenstva (Nkolina Vugdelija, predsjednica, Mandica Boras, član i Marija Buljubašić, član) pristupili su ispravku te objavili privremene, a zatim i konačne ljestvice poretka. Žalbi natjecatelja nije bilo.

Nakon završetka Natjecanja utvrđen je sljedeći poredak učenika koji se predlažu na županijsko Natjecanje iz povijesti i čiji se pisani radovi prosljeđuju županijskom Povjerenstvu:

U privitku možete vidjeti rezultate svih učenika koji su sudjelovali na natjecanju.

Osnovna škola Marina Držića u Dubrovniku domaćin je županijskoga Natjecanja iz povijesti koje će se održati 12. ožujka 2021. godine.

ŠKOLSKO NATJECANJE MLADIH TEHNIČARA

U organizaciji Ministarstva znanosti i obrazovanja, Agencije za odgoj i obrazovanje i Hrvatske zajednice tehničke kulture, Povjerenstvo za provedbu natjecanja mladih tehničara provelo je školsku razinu natjecanja od

objavio: Administrator datum: 5. 2. 2021. 18:22

Školsko natjecanje - KEMIJA

Školsko Natjecanje iz kemije održano je 4. veljače 2021. godine u 1. učionici na II. katu, u trajanju od 13 do 15 sati po općem uvjetima i pravilima koje propisuje Agencija za odgoj i obrazovanje, kao i Smjernicama za provedbu školske razine Natjecanja iz kemije školske godine 2020./21. Agencije za odgoj i obrazovanje, Hrvatskog kemijskog društva i Državnog povjerenstva za Natjecanje iz kemije od 27. siječnja 2021. godine.

Nakon završetka Natjecanja utvrđen je sljedeći poredak učenika koji se predlažu na županijsko Natjecanje iz kemije i čiji se pisani radovi prosljeđuju županijskom Povjerenstvu:

Osnovna škola Ivana Gundulića u Dubrovniku domaćin je županijskoga Natjecanja iz kemije koje će se održati 11. ožujka 2021. godine.

Učenicima i njihovoj mentorici čestitamo na postignutim rezultatima te se nadamo pozivu i na višu razinu natjecanja.

OBAVIJEST za učenike i roditelje

Frustracija zbog ograničavanja socijalnih kontakta i izlazaka, osjećaj usamljenosti, zabrinutost oko završetka školske godine, ali i strah od zaraze za članove svojih obitelji samo su neki od problema s kojima se susreću djeca i mladi u Hrvatskoj tijekom pandemije koronavirusa.

S obzirom da je nužna potreba za sustavnom i stručnom podrškom djeci i mladima, te se u suradnji sa Hrvatskom psihološkom komorom pokrenute su linije za telefonsko savjetovanje mladih. Radi se o sveukupno 21 liniji koje će biti otvorene u 20 hrvatskih županija i gradu Zagrebu unutar projekta "Brini o sebi - Budi dobro - Proživi Covid". Mladima želimo poručiti kako ih razumijemo, te se nadamo da će im ovaj vid podrške biti jedan od načina za lakše prebrođivanje trenutačne situacije." - poručila je državna tajnica Središnjeg državnog ureda za demografiju i mlade Željka Josić.

Briga o sebi, o svom mentalnom zdravlju i vlastitoj dobrobiti, može pomoći da se naši učenici osjećaju bolje. Postoje različite strategije brige o sebi koje nude različita savjetovališta, ustanove za brigu o djeci i mladima. Pokušaj pronaći i isprobati ono što bi na tebe najbolje djelovalo. Naglasci su navedeni u Brošuri Brini o sebi-budi dobro- proŽIVI COVID koja je dostupna OVDJE.

2. veljače - Svjetski dan vlažnih (močvarnih) staništa

Tema Svjetskoga dana vlažnih (močvarnih) staništa 2021. godine je „Vlažna staništa i voda" . Obilježava se svake godine 2. veljače, na nadnevak potpisivanja Ramsarske konvencije. Na taj dan 1971. godine u iranskom gradu Ramsaru potpisana je Konvencija o močvarama od međunarodne važnosti, naročito kao staništa ptica močvarica. Konvencija obvezuje svaku zemlju potpisnicu na opće čuvanje močvara na vlastitom teritoriju i predstavlja okvir za međunarodnu suradnju u zaštiti i održivom iskorištavanju močvarnih staništa.

Ove godine, na Dan vlažnih staništa, 2. veljače Ramsarska konvencija slavi i svoj 50. rođendan.

O močvarama su istraživali učenici trećeg razreda Ekološke skupine te su kroz likovno stvaralaštvo prikazali biljni i životinjski svijet u močvarama učenici 3. d razreda sa svojom učiteljicom Anikom Popovac.

Fotografija mjeseca - SIJEČANJ 2021.

Najuspješnija fotografija pristigla u siječnju je Labud koju je fotografirao Ivan Jovica iz 7. b. razreda. Čestitamo Ivanu na uspješnoj fotografiji.

objavio: Administrator datum: 30. 1. 2021. 14:21

OBAVIJEST o organizaciji nastave od 1. veljače 2021. godine

Iznimno od ovoga, prema MODELU B (nastava dijelom u školi, a dijelom online) i MODELU C (nastava online) nastava se organizira za učenike koji pohađaju mješovite obrazovne skupine npr. nastava izbornih predmeta, dodatna i dopunska nastava i ostalo.

Model C (nastava online) primjenjuje se i kod razreda/učenika kojima je izrečena mjera samoizolacije.

Sukladno Odluci ravnateljica Božena Nikoletić donijela je izmjenu i dopunu Protokola postupanja OŠ Stjepana Radića u šk. g. 2020./2021. i epidemiološke mjere zaštite od zaraze virusom covid-19 za učenike i roditelje koje možete pročitati OVDJE.

27. siječnja - Međunarodni dan sjećanja na holokaust

Međunarodni dan sjećanja na holokaust i sprječavanja zločina protiv čovječnosti međunarodni je dan sjećanja kojim se želi podsjetiti na sve žrtve nacističkih režima tijekom Drugog svjetskog rata. Na taj je dan 1945. godine Crvena armija oslobodila 7.500 zatvorenika koje su za sobom ostavili nacisti u koncentracijskom logoru Auschwitz u Oświęcimu u Poljskoj.

Holokaust izvorno u grčkoj i rimskoj religiji označava žrtvu paljenicu zemaljskim i podzemnim bogovima i dušama pokojnika, pri čemu se obično spaljivala cijela žrtvena životinja. Obred se obavljao noću, a životinja je morala biti crna. Obred je postojao već u egejskoj civilizaciji. Označava i žrtve paljenice u Židova, koji su prema Bibliji prinosili osobito janjce. U moderno doba pojam označava sustavno uništenje Židova i drugih nearijevskih naroda u razdoblju nacizma (1933.-45.). Za stradanje Židova u II. svj. ratu rabi se i hebrejski izraz šoa ( sho'ah: katastrofa, opustošenje). Uspostavom nacističkoga režima u Njemačkoj 1933. Židovi su bili izloženi diskriminaciji, njihove su tvrtke i trgovine bojkotirane, otpuštani su iz javnih službi (sa sveučilišta, iz lokalne uprave i sudova). Nürnberškim zakonima iz 1935. bili su lišeni građanskih prava te su proganjani, fizički zlostavljani i zatvarani.

21. siječnja - Međunarodni dan zagrljaja

Psiholozi smatraju da nam je dan zagrljaja itekako potreban. Osim stručnjaka, zaključio je to i američki svećenik Kevin Zaborney koji je 1986. godine današnji dan proglasio Međunarodnim danom zagrljaja.

podižu razinu hormona sreće koji popravlja raspoloženje i smanjuje osjećaj osamljenosti

jačaju naš organizam u borbi protiv bolesti

opuštaju mišiće, smanjuju napetost, pa čak i umanjuju fizičku bol.

podižu samopouzdanje i pružaju nam osjećaj sigurnosti.

grade povjerenje i jačaju povezanost s ljudima kojima ih poklanjamo.

smanjuju razinu hormona stresa i ublažavaju simptome depresije.

Piše pedagoginja Nikolina Vugdelija, prof.
Klikom na fotografiju, u prigodnom videu možete doznati koliko nam je zagrljaja dnevno potrebno, upoznati se s bontonom grljenja te vrstama zagrljaja.

Tvrde da pet do šest zagrljaja dnevno može učiniti život dužim i ljepšim. Stoga ne štedite na zagrljajima, jer unatoč epidemiološkim uvjetima svi možemo pronaći par osoba kojima ih možemo udijeliti. I naravno, ne zaboravite na bonton.

O zagrljajima su istraživali učenici 3.a i 3.b razreda sa svojim učiteljicama Anom i Ivanom , te pedagoginjom Nikolinom u sklopu eTwinning projekta Me, Myself & I.

OBAVIJEST

1. djeca dorasle za upis u prvi razred,

2. djeca kojima je za školsku godinu 2020./2021. rješenjem ovoga Upravnog odjela za društvene djelatnosti Dubrovačko-neretvanske županije odgođen upis u prvi razred osnovne škole.

zahtjev se podnosi na obrascu „Zahtjev za uvrštenje djeteta na popis djece školskih obveznika" koji je dostupan na web stranici Županije () i Škole, a možete ga preuzeti klikom na pdf. ili word.

popunjeni zahtjev, kao i skeniranu ili kopiranu osobnu iskaznicu jednog od roditelja, odnosno skrbnika ili potvrdu o prebivalištu/boravištu, roditelj treba dostaviti na e-mail kornelija.kresic@dnz.hr ili nikolina.vuckovic@dnz.hr, ili osobno ili poštom na: Upravni odjel za društvene djelatnost Dubrovačko-neretvanske županije, Stjepana Radića 3, 20350 Metković. Roditelj navedeno može dostaviti osobno ili poštom na adresu škole: OŠ Stjepana Radića, Kralja Zvonimira 8, 20350 Metković ili email ossradica@os-sradica-metkovic.skole.hr .

15. siječnja - Dan međunarodnog priznanja Republike Hrvatske

Ove godine obilježava se 29. godišnjica međunarodnoga priznanja Republike Hrvatske.

Međunarodno priznanje Republike Hrvatske uslijedilo je nakon ključnih odluka: referendumske odluke o suverenosti i samostalnosti Republike Hrvatske od 19. svibnja 1991. koja je u Saboru Republike Hrvatske pretočena u Ustavnu odluku o samostalnosti i suverenosti Republike Hrvatske te u Deklaraciju o proglašenju suverene i samostalne Republike Hrvatske od 25. lipnja 1991., Sporazuma saborskih stranaka o Vladi demokratskog jedinstva od 2. kolovoza 1991., Odluke o raskidanju državnopravnih veza Republike Hrvatske sa SFRJ, Zaključaka o agresiji na Republiku Hrvatsku od 8. listopada 1991. te donošenja Ustava Republike Hrvatske od 22. prosinca 1991.

Dana 15. siječnja 1992. godine sve zemlje članice tadašnje Europske zajednice (EZ) priznale su Republiku Hrvatsku kao suverenu i samostalnu državu: Austrija, Belgija, Danska, Francuska, Grčka, Italija, Luksemburg, Nizozemska, Njemačka, Portugal, Španjolska i Velika Britanija. Ovim državama istoga dana istom odlukom pridružile su se Bugarska, Kanada, Mađarska, Malta, Poljska i Švicarska.

OBAVIJEST

Nastava u školi i nastava online organizirat će se na sljedeći način:

Svima želimo uspješan nastavak školske godine 2020./2021.

ČESTITKA

eTwinning projekt PJESME, IGRE I PLESOVI - OD TRADICIJSKOG DO SUVREMENOG

U ovom eTwinning projektu koji je započet u rujnu šk.g. 2020./2021. sudjeluje 15 zemalja, 50 učitelja i oko 120 djece uzrasta od 6 - 15 godina. Tijekom prvog obrazovnog razdoblja učenici su s učiteljima istražili tradicijske pjesme i igre svog zavičaja te također i neke suvremene. Istražili su i o tradicijskim čestitanjima Nove godine te pjevali i/ili svirali kolende. Učitelji i učenici radove su predstavili na TwinSpaceu, a krajem prosinca sastali su se i na zajedničkom webinaru tijekom kojeg su učenici predstavili svoja čestitanja i kolende na svom jeziku, neki samo riječima, a neki i pjesmom, sviranjem i pokretom.

Fotografija mjeseca - PROSINAC 2020.

Najuspješnija fotografija pristigla u prosincu je Pejzaž koju je fotografirala Tamara Mioč iz 5. b. razreda. Čestitamo Tamari na uspješnoj fotografiji.

objavio: Administrator datum: 30. 12. 2020. 09:40

BLAGDANSKA ČAROLIJA U OŠ STJEPANA RADIĆA, 1. dio

Posljednjim zvonom prije zimskoga odmora OŠ Stjepana Radića je utihnula i učenici su krenuli na zasluženi odmor i u krugu svojih obitelji proslaviti Božić i Novu godinu, blagdane kojima se svi posebno veselimo. Svjesni smo da ove godine nije onako kako smo naviknuli i priželjkivali, da su okolnosti oko nas dovele do toga da razmišljamo kako sačuvati zdravlje, a ujedno sačuvati onu prekrasnu radost koju nam prosinac pruža. Učenici i učitelji OŠ Stjepana Radića, snalažljivi i kreativni, svatko u svom balončiću, a opet svi zajedno, osmislili su i proživjeli pravu blagdansku čaroliju i posvjedočili da nas ništa ne može spriječiti da u našoj školskoj obitelji stvorimo nezaboravan topli ugođaj ispunjen veseljem koje nadmašuje sve naše brige.

Paljenjem prve adventske svijeće započele su pripreme pa je Škola zasjala prepoznatljivim ukrasima i maštovitim rukotvorinama, a na svakom koraku čula se pjesma i blagdanski šušur.

Ove je godina izostala tradicionalna božićna priredba, ali je zato dječja maštovitost i kreativnost koju su neumorno poticali naši učitelji, stručni suradnici i ravnateljica iznjedrila prekrasan blagdanski kolaž učeničkih aktivnosti koje su s ljubavlju osmišljene i na koje smo ponosi. Pa krenimo redom...

Pedagoginja Nikolina Vugdelija razveselila nas je tradicionalnom božićnom pjesmom Amo anđeli koju su otpjevali učenici 2. c i 2. e razreda, a učenici 7. razreda Antun, Josip, Borna i Frane počastili su na Neretvanskom zdravicom i zaželjeli svako dobro u novoj godini.

Čestit i blagoslovljen Božić!
I to nije sve... još vas čeka iznenađenja iz bajkovite OŠ Stjepana Radića.

ČESTITKA

ČESTITKA

UPCYCLING U NAŠOJ ŠKOLI

objavio: Administrator datum: 15. 12. 2020. 21:16

MATEMATIKA

Iako mnogi ne misle tako, matematika može biti zabavna. Učenici 7. razreda naše škole, uz upute svojih učiteljica Marijane Odak Krstičević i Ane Jovanović, izrazili su svoju kreativnost u izradi matematičkog stripa.

Nakon odrađene nastavne teme Primjena linearne jednadžbe s jednom nepoznanicom učenici su dobili za zadatak detaljno riješiti određene problemske zadatke, a potom izabrati jedan od njih (ili izmisliti samostalno novi po svojoj volji) te po njemu napraviti matematički strip.

Svi su se potrudili, bilo da su samostalno crtali ili koristili neke od digitalnih alata. Radovi su zaista posebni, a ovdje možete vidjeti tek neke od njih.

Kliknite na ime učenika i pogledajte maštovite matematičke stripove naših sedmaša.

LANA GNJEČ, 7. a LEON KREŠIĆ, 7. a IVAN MATELJAK, 7. a JOSIP VOLAREVIĆ, 7. a LAURA BEBIĆ, 7. b LAURA BEBIC, 7. b MAJA DRAGOBRATOVIĆ, 7. b IVA JAKIĆ, 7. b IVAN JOVICA, 7. b ANTE LEONTIĆ, 7. b ANTE LEONTIĆ, 7. b ANJA ŽDERIĆ, 7. b PETAR PRATEŽINA, 7. d KRISTIJANO BATINOVIĆ, 7. e MARKO BROZOVIĆ, 7. e LEA ERCEG, 7. e KJARA KEŽIĆ, 7. e

Fotonatječaj - BLAGDANSKO OZRAČJE

objavio: Administrator datum: 14. 12. 2020. 21:27

Večer matematike 2020.

Kao i proteklih godina i ove godine su naši učenici od prvog do osmog razreda sudjelovati u Večeri matematike. Zbog novonastale situacije aktivnostima su pristupali ONLINE od 30. studenoga do 4. prosinca 2020. Koordinatorice Večeri matematike bile su učiteljica matematike Ana Jovanović za predmetnu nastavu i učiteljica Sandra Šutalo za razrednu nastavu. Iz podataka vidimo da nas ni epidemija nije spriječila u provođenju aktivnosti jer je i ove godine sudjelovalo 15 učitelja sa 103 učenika. Nadamo se da su se svi dobro zabavili, ali i da ćemo se sljedeće godine ponovno naći s našim učenicima i njihovim roditeljima te ispuniti učionice zabavom, igrom i veseljem.

Državno Natjecanje iz Geografije za šk. g. 2019./2020.

Agencija za odgoj i obrazovanje na temelju suglasnosti Ministarstva znanosti i obrazovanja donijela je Vremenik preostalih županijskih i državnih natjecanja i smotri u školskoj godini 2019./2020. koja se održavaju u razdoblju od 7. rujna do 31. prosinca 2020. godine. Slijedom toga, županijska i državna natjecanja i smotre održavaju se u matičnim školama učenika u virtualnom okruženju. Na ovaj način učenicima i njihovim mentorima omogućeno je sudjelovanje na natjecanjima za koja su se pripremali prošle školske godine.

Državno Natjecanje učenika osnovnih i srednjih škola iz geografije u školskoj 2019./2020. godini održalo se 23. studenoga 2020. Na ovom su natjecanju sudjelovali i učenici naše škole: Ivano Dragobratović, 6. d (kategorija 5. razred) i (kategorija 6. razred). Uz podršku mentorice uč. geografije Sande Blatančić, prof. naši su učenici na državnom Natjecanju postigli izvrsne rezultate: Toni Tolj je osvojio 3. mjesto, a Ivano Dragobratović 4. mjesto. Toni Tolj,7. d

Školski medni dan

Program školskog mednog dana i promociju meda hrvatskih pčelinjaka provodi Ministarstvo poljoprivrede, Hrvatska poljoprivredna agencija i Agencija za plaćanja u poljoprivredi, ribarstvu i ruralnom razvoju. Ovim programom Ministarstvo poljoprivrede želi promovirati med lokalnih proizvođača, povećati unos meda u prehrani djece te promovirati pakiranje meda s hrvatskih pčelinjaka u Nacionalnu staklenku za med.

Cilj ovog hvalevrijednog programa bio je i da učenici uvide koliko su pčele važne jer proizvode namirnicu koja se stoljećima koristi u ljudskoj prehrani, ali i oprašuju široki spektar biljnih vrsta. Ovim programom se pokušala podignuti razina znanja o važnosti zdrave prehrane i nutritivnim vrijednostima meda te uvidjeti neprocjenjivu važnost pčela za održavanje sveukupne poljoprivredne proizvodnje.

objavio: Administrator datum: 8. 12. 2020. 09:38

eTwinning projekt

Tijekom studenoga učenici su istraživali stare igre našeg zavičaja, te intervjuirali svoje bake i djedove na temu tradicionalnih igara. Doznali su pravila starih igara poput školice, lastike, konopa, kamena s ramena, kamenčića, klisa i palje, frnja,... Otkrili su kako su se njihove bake i djedovi igrali uz skromne igračke, ali im zato nije bilo manje zabavno nego što je to danas. Zaigrali su i neke suvremene igre poput Volim Hrvatsku, te Čovječe glupiraj se.

Sada u vrijeme Došašća kada djeca iščekuju najdražeg sveca s darovima, dobro se je podsjetiti kako za zabavu i igru ne treba puno. Dovoljno je dobro društvo i prijateljsko okruženje. Stoga su učenici svoja saznanja odlučili podijeliti s učenicima naše škole u nadi da će se ove stare igre vratiti na naše školsko dvorište.

Razredni projekt

Izložba je bila vrlo uspješna. Vjerojatno se u razredu krije koja buduća modna kreatorica ili modni kreator.

OBAVIJEST za roditelje

Zbog raznih potvrda više ne morate dolaziti u školu! Na poveznici https://potvrde.skole.hr/login možete se prijaviti svojim AAI identitetom (učenici - podaci kojima ulazite u e-Dnevnik) ili svojim pristupnim podacima u sustavu e-Građani (preko Fine, bankovnih tokena, razine barem 3 - roditelji) i ispisati digitalnu potvrdu o školovanju. Aplikacija je namijenjena izdavanju potvrda o trenutnom statusu za učenike osnovnih i srednjih škola. U padajućem izborniku moguće je izabrati svrhu potvrde.

Adventski kalendar

U posljednje vrijeme se svi žale kako nam je korona ukrala advent. No, je li to istina?

Poslije ovakvog razmišljanja odlučila sam predložiti našim učenicima kako ići ususret Božiću. Izradila sam digitalni adventski kalendar s nadom da će i vama koristiti.

Na fotografiji ispod, svaki dan kliknite na novi prozor, a čestitka iznenađenje stići će na samo božićno jutro.

Fotografija mjeseca - STUDENI 2020.

objavio: Administrator datum: 30. 11. 2020. 19:33

POZIV

Istraživanja pokazuju da u vrijeme pandemije više od 30 posto odraslih razvija simptome anksioznosti i depresivnosti, a više od 50 posto ima izražene znakove stresa. Utjecaj pandemije na mentalno zdravlje roditelja i visok roditeljski stres mogu negativno utjecati na roditeljska ponašanja, a time i mentalno zdravlje djece.

Od početka pandemije COVID-19 Poliklinika za zaštitu djece i mladih Grada Zagreba prilagodila je pružanje svojih usluga aktualnoj situaciji te kontinuirano djeci i roditeljima, koji iz različitih razloga ne mogu ostvariti zdravstvene usluge uživo, pruža iste informacijsko-komunikacijskim sredstvima sukladno odluci i odobrenju HZZO-a.

Pozivamo roditelje djece osnovnoškolske dobi da se uključe u online grupe podrške za roditelje koje će se odvijati srijedom od 18:00 do 19:15 sati putem Zoom platforme.

Grupe će se odvijati tijekom pet susreta, pod vodstvom psihologa, psihijatra, neuropedijatra, socijalnog pedagoga i socijalnog radnika, u kojima će se pružati multidisciplinarna podrška, psihoedukacija i prilika za postavljanje svih pitanja koja muče roditelje u ovom izazovnom periodu.

Sudjelovanje u online grupama za podršku roditelji mogu ostvariti temeljem uputnice liječnika primarne zdravstvene zaštite (pedijatar, obiteljski liječnik, školski liječnik) za dijete.

Za dodatne informacije pozivamo roditelje da se jave na mia.roje@poliklinika-djeca.hr, a podatke za pristup roditelji će dobiti nakon prijave i preuzimanje uputnice.

Unaprijed hvala na suradnji.

Vaša Poliklinika za zaštitu djece i mladih Grada Zagreba

eTwinning projekt: Me, Myself & I

METKO je pobijedio na natječaju za najbolju maskotu eTwinning projekta

Učenici 3. a i 3. b razreda, uz mentorstvo svojih učiteljica Ane Ćužić i Ivane Sršen te podršku pedagoginje Nikoline Vugdelije, su izradili Metka i prijavili ga na natječaj za maskotu eTwinning projekta Me, Myself & Metko predstavlja sve učenike naše škole koji sudjeluju u projektu jer je sastavljenih od njihovih uradaka.

Na natječaju su se prijavili učenici iz 11 europskih država sa 60 kreativnih i kvalitetnih uradaka. Naš Metko je sa 945 glasova pobijedio. Drugo mjesto je osvojila iz Prve osnovne škole iz Ogulina.

Pri odabiru maskote preporučeno je da se slijede osnovna načela: jednostavan i originalan dizajn koji šalje namjeravanu poruku projekta, pamtljiv, bezvremenski, svestran i prikladan izgled.

IZ ŠKRINJICE MUDROSTI

HRVATSKI JEZIK

Ovih dan hodnicima naše školi prošetali su šeširi, no nisu to obični šeširi to su posebni jesenski šeširi. Otkud su stigli ti neobični gosti? U našu školu na svojim pametnim glavicama donijeli su ih učenici 5. a i 5. b razreda. No, vratimo se na početak ove jesenske priče.

U sklopu mjesečnog projekta iz Hrvatskoga jezika učenici su imali zadatak prikupiti jesenske plodove, ukrasiti stare šešire i udahnuti im život. Zadatak im nije bio nimalo težak jer u našoj zlatnoj dolini plodovi se nalaze na svakom koraku i samo ih je trebalo prikupiti i odnijeti kući.

Nastavnica Manuela Šiljeg Malezija se oduševila onim što je vidjela i čula, a učenici su oduševljeni zabavom i nagradom (ocjenom) za uloženi trud. Ovdje vam donosimo samo mali dio te raskoši i ljepote u našoj galeriji slika. Uživajte!

Večer matematike - POZIV

Sudjelovanje u zabavnim aktivnostima otkriva zabavnu stranu matematike, stvara nove ideje o tome što matematika jest i čime se bavi te dokazuje da matematičke probleme, i bez da smo svjesni vlastitog talenta, svakodnevno svi uspješno rješavamo.

Večer matematike 2020. godine održat će se u našoj školi tijekom cijelog tjedna od 30. studenoga 2020. do 4. prosinca 2020. (u skladu s epidemiološkom situacijom). To je projekt kojeg organizira Hrvatsko matematičko društvo uz potporu Ministarstva znanosti, obrazovanja i sporta.

Pozivamo Vas na sudjelovanje i veselimo se što ćete se zajedno s nama, bez obzira na situaciju u kojoj se nalazimo, zabaviti uz matematiku.

MEĐUNARODNO NATJECANJE DABAR 2020.

Republika Hrvatska uključena je u međunarodnu inicijativu Bebras (DABAR) kojoj je glavni cilj promicanje informatike i računalnog razmišljanja među učiteljima, učenicima ali i široj javnosti.

Natjecanje se sastoji od niza izazovnih primjerenih zadataka, osmišljenih od strane stručnjaka iz 50-ak zemalja, a od 2016. godine i hrvatskih učitelja. Dabar se izvrsno nadovezuje na kurikularnu reformu kojom se potiče razvoj računalnog razmišljanja od 1. razreda osnovne škole, kroz rješavanje izazovnih logičkih i problemskih zadataka, te razvoja strategija za analiziranje i rješavanje problema i programiranje, čime se postupno uvodi učenike u svijet digitalne tehnologije.

Natjecanje se odvija na jednoj razini, u online okruženju kroz 5 kategorija, ove godine i kroz 5 nastavnih dana u skladu s epidemiološkim mjerama.

Ove godine u našoj školi sudjelovali su učenici u dvije kategorije: MiliDabar (14 učenika četvrtog razreda) i KiloDabar (17 učenika petih i šestih razreda) koji su pristupili rješavanju 12 zadataka u vremenskom roku od 40 minuta.

Zlatnu diplomu, za odličan uspjeh među 10% najboljih učenika na rang listi cijele Hrvatske, postigli su učenici: Ema Bulum, Ivano Dragobratović i Jakov Šiljeg, s mentoricom Katarinom Tošić.

objavio: Administrator datum: 23. 11. 2020. 20:18
Piše uč. hrvatskoga jezika Iva Stojić Dominiković, prof.
21. studenoga - SVJETSKI DAN TELEVIZIJE

Svjetski dan televizije svake godine se obilježava 21. studenoga. Ovaj medij danas slavi svoj 100. rođendan. Danas gotovo svaki dom posjeduje televizor, a ako ga i nema, zasigurno posjeduje uređaj preko kojeg mogu gledati različite ekranizacije.

Što se krije iza magičnog ekrana koji nas svakodnevno zabavlja, saznajte u sljedećim zanimljivostima.

1925. godine Logie Baird je prvi čovjek koji je uspio televizijsku sliku prenijeti na udaljenost od nekoliko metara.

U ovim teškim i neobičnim vremenima, televizija je postala naš prozor u svijet. Televizija nikad nije bila toliko prisutna i važna kao danas kada se čitav svijet, u doba pandemije, udružio te šalje poruke podrške i zajedništva. Televizija pridonosi ljudskim životima, društvu. Medij koji nas svakodnevno zabavlja, rastužuje, informira, obrazuje.

Učenici Osnovne škole Stjepana Radića Metković dali su svoj doprinos u obilježavanju ovoga dana. Školski prigodni pano uredili su: učenica Antea Gujinović, 8.e, učiteljica hrvatskog jezika Iva Stojić Dominiković, prof. i učitelj likovne kulture Ante Leko, prof.

20. studenoga - Međunarodni dan djeteta

Međunarodni dan djeteta obilježava se 20. studenoga jer je toga dana 1989. godine Generalna skupština Ujedinjenih naroda usvojila je Konvenciju o pravima djeteta, međunarodni dokument kojim se priznaju prava djece u cijelome svijetu. Konvenciju je potpisalo 196 država, čime je postala najbrže i najšire prihvaćen sporazum na području ljudskih prava u povijesti.

Konvencija je prvi dokument u kojemu se djetetu pristupa kao subjektu s pravima, a ne samo kao osobi koja treba posebnu zaštitu. Konvencija o pravima djeteta je pravni akt koji ima snagu zakona i obvezuje stranke na pridržavanje njezinih odredaba te uključuje pravo nadziranja primjene u državama koje su ju prihvatile i ratificirale.

Prava djece nemaju rok trajanja. Ona su univerzalna i svevremenska. Djeca su naša budućnost, no njihova budućnost počinje sada. Svaka generacija, prilika je za stvaranje temelja za novi, bolji svijet. Prilika koju ne smijemo propustiti. Prilika da stvorimo svijet dostojan djeteta. Dječja prava su prava kojima se štite sve osobe mlađe od 18 godina.

Osnovna dječja prava su:

- prava preživljavanja: hrana, smještaj, stanovanje, zdravlje, životni standard
- razvojna prava: razvoj, odgoj i obrazovanje, obitelj, kultura, identitet
- prava sudjelovanja u donošenju odluka, druženju, izražavanju, pristupu informacijama
- prava zaštite od zlostavljanja, zanemarivanja, izrabljivanja, mučenja, otmice, prostitucije.

EUROPSKE OZNAKE KVALITETE RADA ZA 2020.

U šk. g. 2019./ 2020. 4. d razred s učiteljicom Marijanom Curić sudjelovao je u pet međunarodnih projekata od kojih su tri nagrađena Europskom oznakom kvalitete rada, a četiri Nacionalnom oznakom kvalitete rada.

U sva tri projekta ostvarena je I međunarodna suradnja kroz zadatke I videokonferencije putem Zooma Ili eTwinning platforme.

Roditelji su brižno pratili, bodrili I sudjelovali u više aktivnosti. Hvala od srca!!!

U ovom linku vidljiv je popis svih nagrađenih škola za prošlu školsku godinu među kojima je I naša.

18. studenoga - DAN SJEĆANJA NA ŽRTVU VUKOVARA

Na današnji dan prije 29 godine hrvatski narod zadesila je najveća tragedija u novijoj povijesti. Bitka za Vukovar bila je najveća i najteža bitka u Domovinskom ratu, a završila je 18. studenoga 1991. godine padom i neviđenim razaranjem Vukovara, brojnim žrtvama i progonom hrvatskog stanovništva. Na isti dan, izvršen je brutalni masovni zločin nad nevinim žrtvama Škabrnje. Domovinski rat i žrtve koje je pretrpio hrvatski narod nikad ne smiju pasti u zaborav.

U tom smislu, Vukovar i Škabrnja postaju trajni i univerzalni simboli, ne samo stradanja, rata i razaranja, nego trajne ljudske potrebe za mirom i nesmetanim razvitkom kao što je tijekom povijesti postala i znamenita vučedolska golubica. U znak sjećanja na taj crni dan diljem Hrvatske pale se svijeće i lampioni, a u srcu plamen ljubavi za sve hrvatske branitelje i za sve koji su dali svoje živote kako bi mi danas živjeli u slobodnoj i neovisnoj Hrvatskoj.

Školska knjižničarka Ivana Čarapina ovom je prigodom napravila filmić s likovnim i literarnim radovima učenika OŠ Stjepana Radića koji su napravljeni s ljubavlju na bolno sjećanje o kojima ove generacije uečenika uče u školi i svojim obiteljima.

16. studenoga - Međunarodni dan tolerancije

Međunarodni dan tolerancije obilježava se 16. studenoga. To je dan koji nas podsjeća na poštovanje i uvažavanje drugačijih od nas. Dan koji nas potiče na snošljivost prema drugima. Generalna Skupština Ujedinjenih naroda je 1996. godine pozvala zemlje članice da ustanove Dan tolerancije u sladu s Deklaracijom o principima tolerancije koja je potpisana od strane članica 16.11.1995. godine.

Tolerancija je poštovanje, prihvaćanje i uvažavanje bogatstva različitosti u našim svjetskim kulturama, naša forma izražavanja i način da budemo ljudi.

objavio: Administrator datum: 18. 11. 2020. 11:54

SVJETSKI DAN LJUBAZNOSTI

Ove godine smo i u našoj školi u sklopu eTwinning projekta Me, Myself & I obilježili Svjetski dan ljubaznosti kako bismo podsjetili učenike i učitelje na tu poticajnu osobinu. Učenici 3.a i 3.b razreda sa svojim učiteljicama Anom Ćužić i Ivanom Sršen su na Satu razrednika razgovarali o ljubaznosti i toleranciji te napravili prigodne plakate. Njihove izreke su pomogle pedagoginji Nikolini da pripremi listiće s uljudnim porukama koje su ostali učenici mogli preuzeti na oglasnoj ploči i zadržati ih za sebe ili pokloniti drugome.

objavio: Administrator datum: 14. 11. 2020. 18:33

Klokan bez granica

Međunarodna udruga "Klokan bez granica" okuplja predstavnike više od 80 država svijeta. Njezin je cilj popularizirati matematiku, razvijati interes za matematiku i prirodne znanosti te logičko i kombinatoričko mišljenje. Glavna joj je zadaća organizacija natjecanja "Matematički klokan". Namjera je motivirati učenike da se bave matematikom izvan redovitih školskih programa. U državama članicama natjecanje se održava svake godine treći četvrtak u mjesecu ožujku. Prošle školske godine zbog nastale epidemiološke situacije natjecanje je odgođeno te je održana 17. rujna 2020. godine.

Od prijavljenih 125 učenika zbog novonastalih okolnosti natjecalo ih se je samo 24, i to 7 Leptirića (učenici trećih razreda šk. g.. 2019./2020.) i 17 Pčelica (učenici drugih razreda šk. g. 2019./2020.). Učenici su se natjecali u svojim učionicama, bez miješanja skupina u skladu s epidemiološkim mjerama.

Iako je ove godine sudjelovao manji broj učenika, i ove godine se možemo pohvaliti kako se dva naša učenika nalaze na popisu nagrađenih, jer su postigli rezultat riješenosti zadataka unutar 10% najuspješnijih učenika. To su sljedeći učenici: Ivan Pavlović, 2.a (šk. g. 2019./2020.) s mentoricom i Luka Matoković, 3.b (šk. g. 2019./2020.) s mentoricom Mašom Petrov.

Čestitamo učenicima i njihovim mentorima.

1. studenoga - DAN SVIH SVETIH

31. listopada - Spomendan na poginule hrvatske branitelje u Domovinskom ratu iz Grada Metkovića

U susret katoličkog blagdana, Spomendana svih vjernih mrtvih učenici i učitelji OŠ Stjepana Radića obilježili su u petak još jedan važan nadnevak koji obilježavamo 31. listopada, a to je Spomendan na poginule hrvatske branitelje u Domovinskom ratu iz Grada Metkovića.

Strahote rata kojima je bila izložena naša domovina u devedesetim godinama prošloga stoljeća, na sreću, današnje generacije nisu proživjele, ali učitelji, roditelji, djedovi i bake naših učenika neumorno ih uče da je slobodna i samostalna Hrvatska najveća je dragocjenost koju imamo i na kojoj nikada dovoljno ne možemo zahvaliti hrvatskim braniteljima, a osobito onima koji su svoje živote položili na oltar svoje domovine.

Ništa slavnije ne može biti od žrtve vlastitog života koju vojnik daruje svojoj domovini. Najljepše stranice povijesti ovoga grada krase imena branitelja, sinova i očeva, muževa, prijatelja i suboraca čije hrabrosti se spominjemo. Pamtimo imena svojih nadražih glumaca, sportaša i pjevača, ali isto tako važno je zapamtiti i imena 18 hrvatskih branitelja koji su časno i hrabro, svoj život dali za naš grad Metković i domovinu Hrvatsku.

Naši istinski junaci su MARIO BEBIĆ, BORO BREČIĆ, STIPE BULJUBAŠIĆ, MATO DODIG, EUGEN ERJAUC, HRVOJE ILIĆ, MARIO JADREŠKO, IVAN JELINIĆ, MARINKO JURKO, DRAŽEN KOZINA, ANTE KURAN, VICE MAREVIĆ, VLAHO MASLOVIĆ, ANTE PETRUŠIĆ, DRAŽENKO PLEŠE, IVICA PRUSAC, ANTE REBEC i ANTE TASLAK.

I ove godine učenici su uz prigodni program na školskom razglasu koji je pripremila knjižničarka Ivana Čarapina, prof. i dipl. bibl. minutom šutnje odali priznanje našim poginulim sugrađanima, a knjižničarka Ivana pripremila je i filmić kako bi se prisjetili naših hrabrih sugrađana.

Oni koji su poginuli obvezali su nas da živu ljubav prema domovini prenosimo od njihovog groba do svakog srca i da svaki dan ustrajemo biti dobri domoljubi i glasnici veličanstvenih podviga naših branitelja. Svaki dan je nova prilika da dokažemo da mi to i jesmo.

U danima koji su ispred nas, s osobitim poštovanjem sjetit ćemo se svojih najmilijih koji više nisu s nama i pohodit ćemo njihova vječna počivališta, paliti svijeće i nositi cvijeće.

Nemojte zaboraviti zapaliti svijeće i na rivi uz Neretvu, pored Spomenika poginulim braniteljima u Domovinskom ratu iz Grada Metkovića.

.
Molim Te, Bože, Nekʼ oblaci Krotki budu,
Neka kiša Smekša grudu,
Nekʼ miluje Žitne vlati,
Da se po domovini mojoj Zlatni krušac Posvud zlati.
Nekʼ klasaju Mirom polja,
Nekʼ se vrši Tvoja volja...
Fotografija mjeseca - LISTOPAD 2020.

Šaljite nam i dalje svoje fotografije mailom na web@os-sradica-metkovic.skole.hr, ili ih možete poslati u Teamsu u privatnoj poruci učiteljici tehničke kulture Marini Nikolić.

objavio: Administrator datum: 31. 10. 2020. 13:10

62. DRŽAVNO NATJECANJE MLADIH TEHNIČARA

Državna razina 62. natjecanja mladih tehničara provedena je 20. listopada 2020. godine u virtualnom okruženju. Natjecanju je pristupilo 127 učenika viših razreda osnovnih škola koji su u jednom od 12 područja natjecanja putem Zoom sustava prezentirali svoju tehničku tvorevinu na temu Igračka.

Učenici naše škole su i ove godine ostvarili zapažene rezultate. Frane Vugdelija, se natjecao u kategoriji Fotografija te postigao 4. mjesto. Katja Jerković u kategoriji Modelarstvo uporabnih tehničkih tvorevina je ostvarila 5. mjesto, a Karlo Pavlović u kategoriji Strojarske konstrukcije je također postigao 5. mjesto. Za ovako jako dobar uspjeh naših učenika zaslužan je marljiv rad i ustrajnost učenika da do kraja izrade i prezentiraju svoj rad i tehničku dokumentaciju. Mentorica učenicima je bila učiteljica tehničke kulture Marina Nikolić, prof.

Našim učenicima i njihovoj mentorici čestitamo na postignutom uspjehu i promicanju izvrsnosti i darovitosti učenika OŠ Stjepana Radića i Grada Metkovića.

objavio: Administrator datum: 28. 10. 2020. 07:04

23. listopada - Dan kruha i zahvalnosti za plodove zemlje

Dugi niz godina u mjesecu listopadu u svim obrazovnim institucijama obilježava se Dan kruha i zahvalnosti za plodove zemlje. U OŠ Stjepana Radića ove se godine Dan kruha obilježio u petak 23. listopada 2020. godine u nešto drugačijim okolnostima nego su to naši učenici, učitelji i roditelji uobičavali proslaviti. Zbog novih okolnosti uzrokovanih pandemijom korona virusa, bilo je potrebno poštivati epidemiološke mjere tako da su zajedničko okupljanje i humanitarne aktivnosti izostali ali vjerujmo i molimo dragog Boga da će sljedeće godine biti sve po starom dobrom običaju.

Bez obzira na sve, učenici i učitelji su u petak bili posebno dobro raspoloženi. Učenici su u školu donijeli razne slastice i ukusne plodove, a što je najvažnije, osjećali su se blagoslovljeni duhom zajedništva i neizmjerne hvale prema onome što su blagovali i prema onima čiji su trud uživati. Kruh je izvor sreće i zadovoljstva, zbližava nas i ujedinjuje, a simbolično na Dan kruha zahvaljujemo Bogu na kruhu, plodovima zemlje i čovjekova rada.

Kruh nas privlači ugodnim mirisom. Najčešće ga dijelimo s dragim i bliskim osobama te nerijetko kažemo: „Budite dobri kao kruh, vrijedno učite kako biste sutra imali svoj kruh u rukama. „

Prije nego su učenici počeli u svojim učionicama uživati u mirisnim proizvodima koji su djela ruku naših mama i baka, preko školskoga razglasa fra Darija Sinković je izrekao molitvu zahvalnosti, a nakon toga je na ulazu u svaku učionicu blagoslovio hranu, učenike i učitelje.

Naši su učenici djelić blagoslova odnijeli i svojim kućama kako bi sve naše obitelji blagovale i uživale u radosti Dana kruha.

DANI KRUHA I ZAHVALNOSTI ZA PLODOVE ZEMLJE U PŠ MLINIŠTE

U petak, 23.listopada obilježili smo Dane kruha i zahvalnosti za plodove zemlje. Ove godine su izostali tradicionalni štandovi s ukrasima, plodovima zemlje, mirisnim pecivima, kreativnim uradcima i ugodnom druženju s našim prijateljima u Metkoviću. Zbog epidemiološke situacije Dane kruha proslavili smo u našoj učionici. Bilo je lijepo i svečano. Zajedno s našim vjeroučiteljem Krešom pomolili smo se i zahvalili Bogu na svim darovima.

objavio: Administrator datum: 24. 10. 2020. 14:37

eTwinning projekti

U školskoj godini 2019./2020. učenici 4. d razreda sa svojom učiteljicom Marijanom Curić sudjelovali su u pet međunarodnih projekata te su za svoj rad i učiteljica i učenici nagrađeni nacionalnim eTwinning oznakama kvalitete rada.

U projektima Musing is Amusing , Harezmi Egitim Modeli of Tursk i Nature doesn't produce waste suradnja je zasnovana s učiteljima iz Turske te proširena i na druge zemlje, Poljska, Azerbejdžan, Italija, Srbija i Rumunjska. Projekti su istraživačkog karaktera, a jedan od njih je i suautorski (Nature doesn't produce waste; Bilge Yilmaz i Marijana Curić). Projekt Pružimo djeci ruku ljubavi pripada Građanskom odgoju te su aktivnosti poticale učenike na humanost,empatiju i volontiranje. Webučionica je projekt osmišljen za razvoj digitalne pismenosti učenika i učitelja na način da učenici prikupljaju i obrađuju podatke, a zatim ih predstavljaju u nekom od odabranih web alata. Tijekom online nastave učenici su marljivo radili i surađivali s učenicima iz drugih zemalja. Učiteljica Marijana pohvaljuje rad učenika na projektima, suradnju s roditeljima koji su također dali svoj doprinos i zahvaljuje se kolegama na suradnji i doprinosu u projektu Nature doesn't produce waste.

10. listopada - Međunarodni dan mentalnog zdravlja

Svjetska zdravstvena organizacija je 10. listopada proglasila Međunarodnim danom mentalnog zdravlja. Svrha obilježavanja ovoga dana je podizanje svijesti o problemima vezanima za mentalno zdravlje te pružanje prilike osobama, organizacijama i institucijama koje se bave zaštitom mentalnog zdravlja da promoviraju svoj rad i u suradnji sa zajednicom rade na poboljšavanju uvjeta za pružanje odgovarajuće zaštite mentalnog zdravlja.

Biti mentalno zdrav znači imati sposobnost uspješnog djelovanja, što znači biti produktivan u aktivnostima, imati ispunjene odnose s ljudima, suočavati se s problemima i biti spreman na promjenu.

U 3.a i 3.b razredu, koji su uključeni u eTwining projekt Me, Myself & I (Ja, i sva moja lica), kao uvodnu aktivnost uz podršku svojih učiteljica Ane Ćužić i Ivane Sršen učenici su odgovorili na sljedeća pitanja:

1. Navedi bar tri osobine po kojima si jedinstven/a?

2. Kako se opuštaš u slobodno vrijeme?
Zanimljivost
3. Što radiš kada si neraspoložen/a?

4. Na što prvo pomisliš kada čuješ pojam "mentalno zdravlje"?

Potom je održan Sat razrednika uz prikladni video koji je djeci bio toliko zanimljiv da su ga htjeli pogledati više puta. Kao završna aktivnost bio je rad na maskoti. No, nju ćemo vam naknadno otkriti. Pedagoginja Vugdelija djeci je pripremila prigodne letke koje su ponijeli kući kako bi ih proučili zajedno sa svojim roditeljima.

Piše pedagoginja Nikolina Vugdelija, prof.

8. listopada - Dan neovisnosti Republike Hrvatske

Sabor je pritom utvrdio da Republika Hrvatska više ne smatra legitimnim i legalnim ni jedno tijelo dotadašnje SFRJ te da ne priznaje valjanim niti jedan pravni akt bilo kojeg tijela koje nastupa u ime bivše federacije koja više ne postoji.

Ta je značajna odluka Sabora donesena nakon što je prethodnoga dana istekao tromjesečni moratorij na hrvatsku Ustavnu odluku o samostalnosti i suverenosti koju je Sabor donio 25. lipnja 1991. godine. Stupanje na snagu ove Odluke odgođeno je tada za tri mjeseca na osnovi Brijunske deklaracije od 7. srpnja, odnosno na zahtjev Europske zajednice kako bi se jugoslavenska kriza pokušala riješiti mirnim putem. Istoga dana kada je istekao moratorij na hrvatsku Odluku o samostalnosti, zrakoplovi JNA bombardirali su povijesnu jezgru Zagreba i Banske dvore u kojima je bilo smješteno tadašnje državno vodstvo na čelu s predsjednikom Franjom Tuđmanom.

Zbog tih okolnosti te mogućih novih zračnih napada na Zagreb, povijesna je sjednica svih triju saborskih vijeća održana 8. listopada 1991. godine u Šubićevoj ulici 29 u Zagrebu.

Dmitar Zvonimir okrunjen je 8. listopada 1076. u crkvi sv. Petra i Mojsija u Solinu za kralja krunom koju mu je poslao papa Grgur VII. Tim činom priznata je neovisna hrvatska država na međunarodnoj razini te je kralj Dmitar Zvonimir obećao potporu Svetoj Stolici.

HIMNA SLOBODI

O lijepa, o draga, o slatka slobodo,
dar u kom sva blaga višnji nam Bog je do,
uzroče istini od naše sve slave,
uresu jedini od ove Dubrave,
sva srebra, sva zlata, svi ljudski životi
ne mogu bit plata tvoj čistoj ljepoti!

Prigodni pano pripremila je Povijesna skupina s učiteljicom povijesti Mandicom Boras, prof.

5. listopada - DAN UČITELJA

Dana 5. listopada obilježava se Svjetski dan učitelj. Dan koji je UNESCO proglasio 1994. godine (u spomen na isti datum 1066. godine kada je potpisana Preporuka o statusu učitelja) i od tada se slavi u mnogim zemljama, pa tako i u Hrvatskoj.

Svjetski dan učitelja je prigoda za isticanje važnosti rada svih učitelja i nastavnika i njihov utjecaj na razvoj društva u cjelini, te da se naglasi važnost te profesije, ali i samog obrazovanja čiji su oni nositelji.

Prigodni program preko školskog razglasa pripremile su učiteljice razredne nastave Maša Petrov i Ivana Marić s učenicima, a klikom na OPŠIRNIJE možete pročitati literarne uratke učenika 4. b i 4. d razreda.

Fotografija mjeseca - RUJAN 2020.

Za rujan proglašavamo najuspješniju fotografiju Zalazak koju je fotografirala Dora Galov, učenica 6. a razreda. Čestitamo Dori na uspješnoj fotografiji.

objavio: Administrator datum: 1. 10. 2020. 18:43

1. listopada - MEĐUNARONDI DAN GLAZBE

Dana 1. listopada obilježava se Međunarodni dan glazbe.

Sljedeći Menuhinov primjer, od 1975. glazbenici sa svih strana svijeta 1. listopada obraćaju se upravo najmlađima.

Sretan vam Međunarodni dan glazbe, vjerujem da ćete poslušati neka djela spomenutih skladatelja.

Jer, glazba je zvonka radost!!!
KLIKOM NA SLIKU POKRENITE VIDEO
Županijska natjecanja - GEOGRAFIJA

IVANO DRAGOBRATOVIĆ i TONI TOLJ osvojili 1. mjesto, a NADIA POKRAJAC 3. mjesto na županijskom Natjecanju iz geografije

U četvrtak 24. rujna 2020. godine održano je županijsko Natjecanje iz g eografije u OŠ Stjepana Radića za školsku godinu 2019./2020. Na natjecanju je sudjelovalo troje učenika OŠ Stjepana Radića u kategorijama petog, šestog i sedmog razreda te su ostvarili izvarendne reziltate.

U kategoriji 7. razreda učenica NADIA POKRAJAC (mentorica Ana Kuran, prof.) osvojila je 3. mjesto.

Čestitamo našim učenicima na uspješnom sudjelovanju i izvrsnim rezultatima!

Županijska natjecanja - POVIJEST

Agencija za odgoj i obrazovanje je 4. lipnja 2020. godine, uz suglasnost Ministarstva znanosti i obrazovanja, donijela Odluku o naknadnoj provedbi natjecanja i smotri učenika osnovnih i srednjih škola Republike Hrvatske u školskoj godini 2019/2020. koja nisu održana zbog epidemije bolesti COVID-19. Županijska razina Natjecanja iz povijesti održat će se u matičnim školama učenika koji su ostvarili pravo sudjelovanja na Natjecanju. Učenik koji je stekao pravo sudjelovanja na županijskoj razini Natjecanja, piše ispit u školi koju je pohađao u školskoj godini 2019/2020.

U prilogu možete pogledati ljestvicu konačnog poretka Županijskog natjecanja iz povijesti.

Sretan vam Europski dan jezika!

U našoj školi već nekoliko godina obilježavamo Europski dan jezika kroz različite eTwinning projekte, pa smo tako s učenicima diljem Europe razmjenjivali jezikolomke i pokušavali ih izgovoriti, snimali smo pjesme na našem jeziku i slali drugim učenicima koji su ih trebali naučiti, a prošle godine smo bili preplavljeni čestitkama od učenika iz gotovo svih europskih država koje su pristizale u našu školu.

U izradi panoa i videa sudjelovali su učenici: Maris Gluščević, Korina Obrvan, Sara Obrvan, Sara Gašpardi, Sara Rajič, Lucija Bulić, Dora Galov, Ivan Obrvan, Nikola Mijić, Nadia Pokrajac, Tea Marušić, Lovro Matoković, Ema Jelčić, Darijo Tošić i Borna Barišić.

Sretan vam Europski dan jezika!

objavio: Administrator datum: 25. 9. 2020. 12:10

Obavijest za učenike

Prilikom izlaska na školsko dvorište ili u školski vrt, učenici su dužni držati fizički razmak od najmanje 1,5 m, zaštitnu masku mogu ukloniti s lica. Na povratku u školu tj. učionice iza odmora obvezna je dezinfekcija obuće i ruku, uz obvezno nošenje maske.
Temeljem preporuke Hrvatskoga zavoda za javno zdravstvo od 7. rujana 2020. godine, a vezano uz organizaciju odmora i prehrane u školskim ustanovama, OŠ Stjepana Radića donosi sljedeće mjere:

Raspored početka i završetka nastavnih sati i trajanje dnevnog odmora za učenike

*** U pratnji svoje učiteljice, učenici na veliki odmor izlaze na školsko dvorište, isključivo na glavnom učeničkom ulazu (ispod nadstrešnice).

*** U pratnji svoje učiteljice, učenici na veliki odmor izlaze na školsko dvorište, isključivo na sporednom učeničkom ulazu (pored školske dvorane).

*** U pratnji predmetnoga učitelja koji je držao 3. sat, učenici izlaze u školski vrt, isključivo na glavnom (učiteljskom) ulazu.

*** U pratnji učitelja rehabilitatora i pomoćnika u nastavi, učenici izlaze u vanjski prostor ispred učionice (pored galavnog ulaza).

1. i 4. razred PŠ Mlinište - iza 2 sat / 2. i 3. razred PŠ Bijeli Vir - iza 3 sata

1., 3. i 4. razred PŠ Bijeli Vir - iza 2 sata

*** U pratnji svoje učiteljice, učenici na veliki odmor izlaze na školsko dvorište.

MARENDA/UŽINA. Svi učenici od 1. do 8. razreda marendu/užinu konzumiraju isključivo na velikom odmoru.

1. Za učenike koji su se opredijelili za školsku prehranu, kuharica će dostaviti marende ispred razreda, a prije velikoga odmora

2. Roditelji učenika koji ne žele primati u školi marendu dužni su djetetu, pripremiti obrok koji će ponijeti sa sobom. Učenici NE MOGU NAPUŠTATI ŠKOLSKI PROSTOR (školsko igralište i vrt) za vrijeme velikog odmora (Npr. otići kupiti marendu u pekaru, trgovini, i sl.).

1. ORGANIZACIJA NASTAVE u školi i nastave od kuće ( online ) 2. OBVEZE RODITELJA/UČENIKA PRIJE DOLASKA U ŠKOLU​ 3. DOLAZAK UČENIKA I RODITELJA U ŠKOLU 5. IZRAZITO VULNERABILNA (OSJETLJIVA DJECA)
Ovaj r aspored početka i završetka nastavnih sati i trajanje dnevnog odmora za učenike u OŠ Stjepana radića, stupa na snagu od srijede 9. rujna 2020. godine.

Obavijest za učenike i roditelje

Učenici 5. i 7. razreda nastavnu godinu (prvi tjedan) započinju s radom u školi, prema rasporedu smjena (smjena A ujutro, smjena B poslijepodne)

Učenici 6. i 8. razreda nastavnu godinu (prvi tjedan) započinju s radom od kuće, tj. online

Paralela 5. i 7. razreda s paralelom 6. i 8. razreda izmjenjuju se tjedno.

Iznimka od ovoga, a koja se odnosi isključivo na održavanje nastave na daljinu primjenjuje se na:

Učenike koji su odsutni iz škole jer su COVID pozitivni ili koji su u samoizolaciji

Ako nije moguće organizirati rad u samo jednom odjelu, tj. učenici se miješaju iz različitih odjela nastava se organizira isključivo online ( Npr. izborna nastava iz Njemačkoga jezika, Informatike, a prema potrebi dodatna, dopunska nastava i izvannastavne aktivnosti.)

OŠ Stjepana Radića donijela je PROTOKOL postupanja u šk. g. 2020./2021. u izmijenjenim uvjetima rada za vrijeme COVID-19, a svaka promjena uvelike ovisi i o zdravstvenim preporukama koje se odnose na epidemiološku situaciju u Hrvatskoj na nacionalnoj i lokalnoj razini u bilo koje vrijeme tijekom školske godine.

Protokol postupanja OŠ Stjepana Radića sadrži sve pojedinosti vezane uz rad, organizaciju nastave, ulaske i izlaske učenika, kretanje po školi, prehranu, prijevoz i pridržavanje svih epidemioloških mjera te je važno da ga roditelji i učenici detaljno prouče prije samog početka nastave, a ravnateljica, razrednici, stručni suradnici, učitelji i tehničko osoblje će poduzeti sve potrebne radnje u edukaciji učenika na početku i za vrijeme nove nastavne godine.

Protokol možete preuzeti i pročitati klikom na OVDJE ili klikom na određena poglavlja ispod.

OBAVIJEST za učenike 6. i 8. razreda

Obavještavamo učenike da su udžbenici i drugi obrazovni materijali složeni za sve učenike i da će ih preuzeti prvi nastavni dan.

Učenici 6. i 8. razreda koji prvi tjedan nastavnu ne prate u školi već kod kuće, doći će u ponedjeljak 7. rujna 2020. godine po udžbenike koji se nalaze složeni u prizemlju škole (u holu) isključivo u ispod navedeno vrijeme i ulaz:

Ulaze na učenički ulaz (ispod nadstrešnice) podijeljeni u dvije jednake skupine u svakom razrednom odjelu; druga skupina dolazi 15 minuta iza prve)

Prije polaska u školu učenici su dužni izmjeriti tjelesnu temperaturu. Ako je temperatura 37 i više, potrebno je obavijestiti razrednika koji će uputiti učenika i roditelja o daljnjem postupanju. Učenici sa sumnjom na bolest COVID - 19, kao i oni kojima je izrečena mjera samoizolacije ili imaju neke druge zdravstvene teškoće zbog kojih je poželjno da ostanu kod kuće, moraju izvijestiti razrednika te dogovoriti način i vrijeme preuzimanja udžbenika!.

Obavijest- Prvi nastavni dan

U ponedjeljak, 7. rujna 2020. godine je prvi nastavni dan u novoj školskoj godini. Zbog epidemiološke situacije nastava će se odvijati u izmijenjenim uvjetima.

Prvi dan će učenici u školi provesti 3 nastavna sata s razrednikom. Učenici trebaju donijeti pribor za pisanje te praznu školsku torbu, kako bi mogli preuzeti svoje udžbenike. Učenici će se prvog dana upoznati s rasporedom sati i zvona, te Protokolom škole u okviru novonastalih okolnosti.

Raspored učionica se nalazi u Protokolu škole.

U jutarnjoj smjeni nastava završava u 9. 40, a u popodnevnoj u 15.10.

Prijevoz učenika putnika:

objavio: Administrator datum: 4. 9. 2020. 13:51

Obavijest o podjeli udžbenika za učenike od 1. do 8. razreda

Više pojedinosti o organizaciji rada, ulasku u školu i rasporedu učionica bit će objavljeno tijekom dana.
S obzirom da će udžbenici i drugi obrazovni materijali biti dostavljeni u školu do subote poslijepodne 6. rujna 2020. godine, djelatnici OŠ Stjepana Radića uložit će sve napore da naše učenike koji započinju nastavu u školi njihovi udžbenici i radne bilježnice dočekaju na klupama.

Točno vrijeme i mjesto preuzimanja udžbenika svojim će učenicima javiti razrednici 6. i 8. razreda.

Obavijest

Iznimno od ovoga, samo za učenike 1. razreda prvi nastavni dan započinje u 8 sati (smjena A) i u 13. 30 (smjena B). Roditelj učenika 1. razreda (isključivo jedan roditelj) dovest će svoje dijete na školsko igralište gdje će ih dočekati ravnateljica i učiteljice. Nakon pozdravnog govora ravnateljice, učiteljice/razrednice će prozvati učenike te će zajedno otići u svoje učionice.

Predviđeno vrijeme boravka učenika u školi je najviše 3 nastavna sata po 40 minuta. (prema dogovoru s učiteljicom). Osim međusobnog upoznavanja, učiteljica će podijeliti učenicima udžbenike, upoznati ih s mjerama zaštite i pravilima koja će se provoditi u školi. Za vrijeme nastave učenici ne moraju nositi maske, a dezinfekcija ruku i obuće obavit će se pri ulazu u školu.

Prije dolaska u školu roditelji moraju:

Razrednici petih razreda telefonski će obavijestiti roditelje učenika u kojem je razrednom odjelu njihovo dijete (petak, 4. rujna), a prvi nastavni dan započinju u 7. 30 ili 13 sati, ovisno radi li se o smjeni A ili B ulazeći isključivo na glavni tzv. učiteljski ulaz do svojih učionica koje se nalaze na II. katu škole. Za vrijeme nastave učenici neće mijenjati učionice, nego će predmetni učitelji ulaziti u njihov razred.

ponijeti prazne školske torbe jer će preuzeti udžbenike

prije dolaska u školu izmjeriti tjelesnu temperaturu; Ako učenik ima temperaturu višu od 37, ne dolazi u školu već se obavještava razrednik i školski liječnik.

nositi na licu tijekom nastave zaštitne maske

Obavijest za učenike i roditelje

Dragi roditelji i učenici OŠ Stjepana Radića!

U ponedjeljak 7. rujna 2020. godine započinje nova školska godina, a uvjeti u kojima će se odvijati rad Škole u velikoj se mjeri razlikuje od uobičajenoga. Hrvatski obrazovni sustav nije se nikad do sada našao u ovakvoj situaciji te vas ovim putem pozivam na suradnju i maksimalnu uključenost u praćenje svih obavijesti iz Škole. Od presudne je važnosti da se svi pridržavamo propisanih mjera u borbi protiv bolesti COVID -19, te vas pozivam da detaljno proučite „Upute za sprječavanje i suzbijanje epidemije COVID -19 vezano za rad predškolskih ustanova, osnovnih i srednjih škola u školskoj godini 2020./2021." te da razgovarate i upoznate se s navedenim mjerama, a na početku nastavne godine to će u Školi detaljno ponoviti razrednici i svi ostali učitelji. Našim učenicima, osobito onim mlađima, trebat će vremena, za usvajanje novih pravila rada, ponašanja i kretanja u školi.

U novoj organizaciji rada Škole, razradili smo dolazak učenika u školu, ulazak u školske prostore, kretanje školskim prostorom, pravila ponašanja, intenzivnija dežurstva učitelja, organizaciju nastave kao temeljne djelatnosti Škole u matičnoj školi, područnim školama kao i odjelima za djecu s teškoćama, prehranu i prijevoz učenika, raspored sati, podjelu i preuzimanje udžbenika, prozivku i prijam učenika 1. i 5. razreda, prvi dan nastavne godine. Paralelno s organizacijom rada u školi planiramo i pripremamo obrazovanje od kuće tzv. online nastavu jer će pojedini razredi/skupine tako započeti novi nastavnu godinu, a u slučaju pogoršanja epidemiološke situacije i novih mjera moramo biti pripravni i za takav oblik nastave za sve učenike. O svim aktivnostima biti ćete pravovremeno obaviješteni prvenstveno preko mrežnih stranica škole, ali i razrednika.

S obzirom da smo naše prijedloge uputili osnivaču Škole i da za pojedina pitanja očekujemo mišljenje Ministarstva, detaljne informacije o svemu gore navedenom bit će objavljene tijekom sutrašnjega dana.
Iznimno, u posebnim okolnostima koje nije bilo moguće predvidjeti i planirati godišnjim planom i programom rada škole, škola može odstupiti od rokova utvrđenih ovom Odlukom, o čemu odlučuje ministar nadležan za obrazovanje na zahtjev škole i nadležnoga upravnog tijela.
Nadam se da ćemo se ubrzo prilagoditi novonastalim okolnostima te da će naša školska obitelj opet stvarati nezaboravne trenutke ispunjenje marljivim radom i veselim ozračjem.

Ovim putem zahvaljujem i svim predstavnicima gradskih medija koji nam pomažu u prenošenju važnih informacija te ih pozivam da i dalje budu naši dragi suradnici.

Obavijest za učenike i roditelje

U ponedjeljak, 24. kolovoza 2020. godine, Ministarstvo znanosti i obrazovanja objavilo je upute za sprječavanje i suzbijanje epidemije COVID-19 vezano uz rad predškolskih ustanova, osnovnih i srednjih škola u školskoj godini 2020./2021. Upute možete preuzeti klikom na OVDJE.

Objavljene mjere bit će prilagođene potrebama i mogućnostima OŠ Stjepana Radića, te će uz prethodnu suglasnosti osnivača, Dubrovačko - neretvanske županije, Škola nakon 31. kolovoza 2020. godine putem mrežnh stranica obavijestiti učenike i roditelje o specifičnim mjerama, organizaciji i početku nastave, prijevozu učenika, ali i o svim ostalim detaljima vezanima uz nastavu i školu.

KALENDAR RADA u šk. g. 2020./2021.

Prema Odluci o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2020./2021. (NN 57/2020) nastavna godina počinje 7. rujna 2020. godine, a završava 18. lipnja 2021. godine. Nastava se ustrojava u dva polugodišta te se organizira i izvodi najmanje u 175 nastavnih dana.

Drugi obrazovni materijali za šk. g. 2020./2021.

Prema Zakonu o udžbenicima i drugima obrazovnim materijalima za osnovnu i srednju školu, a nakon objave Kataloga odobrenih drugih obrazovnih materijala - razredna nastava i Kataloga odobrenih drugih obrazovnih materijala - predmetna nastava za predmete koji su obuhvaćeni kurikularnom reformom (Škola za život), kao i Kataloga odobrenih udžbenika i pripadajućih dopunskih nastavnih sredstava za šk. god. 2014./2015. učitelji razredne i predmetne nastave OŠ Stjepana Radića izvršili su odabir drugih obrazovnih materijala:

Dubrovačko-neretvanska županija, neće financirati kupnju likovnih mapa te su ih roditelji učenika dužni sami kupiti uvažavajući preporuku učitelja:

1.- 4. razreda (osim 2. d) - LIKOVNA MAPA izdavača ALFA

2. d - LIKOVNA MAPA izdavača ŠKOLSKA KNJIGA

5.- 8. razreda - LIKOVNA MAPA izdavača ŠKOLSKA KNJIGA

Udžbenici za šk. g. 2020./2021.

Sukladno članku 14. Zakona o udžbenicima i drugim obrazovnim materijalima za osnovnu i srednju školu (Narodne novine, broj 116/2018.) sredstva za nabavu udžbenika za obvezne i izborne nastavne predmete učenicima osnovnih škola osigurana su u Državnome proračunu što znači da su udžbenici besplatni za sve učenike.

U školskoj godini 2020./2021. u uporabi u osnovnim školama bit će dvije vrste udžbenika:

- udžbenici iz Kataloga odobrenih udžbenika za osnovnu školu za šk. god. 2020./2021. za razrede koji ulaze u frontalnu provedbu kurikularne reforme (2., 3., 6. i 7. razred), tzv. novi udžbenici

- udžbenici za 4. i 8. razred iz Kataloga odobrenih udžbenika za osnovnu školu za šk. god. 2014./2015. i udžbenici za 1. i 5. razred iz Kataloga odobrenih udžbenika za osnovnu školu za šk. god. 2019./2020., tzv. postojeći udžbenici.

2. razred - Hrvatski jezik, Engleski jezik, Matematika, Priroda i društvo, Informatika, Vjeronauk i Njemački jezik

3. razred - Hrvatski jezik, Engleski jezik, Matematika, Priroda i društvo, Informatika, Vjeronauk i Njemački jezik

6. razred - Hrvatski jezik, Engleski jezik, Matematika, Priroda, Geografija, Povijest, Glazbena kultura, Likovna kultura, Tehnička kultura, Informatika, Vjeronauk, Njemački jezik

7. razred - Hrvatski jezik, Engleski jezik, Matematika, Povijest, Glazbena kultura, Likovna kultura, Tehnička kultura, Informatika, Vjeronauk, Njemački jezik

8. razred - Biologija, Fizika i Kemija.

U ostalim razredima u uporabi ostaju postojeći udžbenici odabrani 2014. i 2019. godine.

Udžbenici iz Kataloga odobrenih udžbenika za osnovnu školu za šk. god. 2019./2020. koje je potrebno dokupiti prema odabiru iz 2019. godine:

Udžbenici iz Kataloga obveznih udžbenika i pripadajućih dopunskih nastavnih sredstava za osnovnu školu za šk. god. 2014./2015. koje je potrebno dokupiti prema odabiru iz 2014. godine:

4. razred - Hrvatski jezik, Engleski jezik, Matematika, Priroda i društvo, Glazbena kultura, Vjeronauk i Njemački jezik

8. razred - Hrvatski jezik, Engleski jezik, Matematika, Geografija, Povijest, Glazbena kultura, Likovna kultura, Tehnička kultura, Vjeronauk, Njemački jezik.

Slijedom gore navedenoga popis odabranih udžbenika u OŠ Stjepana Radića za šk. g. 2020./2021. je sljedeći:

" Arhiva naših vijesti

# data[].attributes.attachment_link.title
Osnovna škola Stjepana Radića Metković - Naslovnica

# data[].attributes.attachment_link.description
Javni poziv Grada Metkovića Grad Metković je osigurao sredstva od 400.000,00 kuna za nabavku školskog pribora, opreme i radnog materijala učenicima osnovnih škola s prebivalištem na području Grada Metkovića za nastavnu godinu 2021./2022. Jednokratna pomoć sufinanciranja školskog pribora, opreme i radnog materijala u iznosu od 300,00 kuna po djetetu/učeniku isplatit će se na račun roditelja/skrbnika, a temeljem zahtjeva.

# data[].attributes.headline
Dorota Stanałowska/Primary School No.4, 59-700 Bolesławiec, Polska

# data[].attributes.subject
Dorota Stanałowska/Primary School No.4, 59-700 Bolesławiec, Polska

# data[].attributes.body
Uso İlkokulu

# data[].attributes.location_name
JU OŠ “Osman Nakaš” Sarajevo, Gradačačka, Sarajevo

# data[].attributes.body
https://osonakas.edu.ba/

# data[].attributes.location_name
ES da Azambuja, Rua da Lavandeira, Azambuja

# data[].attributes.headline
ES da Azambuja, Rua da Lavandeira, Azambuja

# data[].attributes.subject
ES da Azambuja, Rua da Lavandeira, Azambuja

# data[].attributes.body
David Pereira - 4ºB SOCASA

# data[].attributes.body
Primary School "B. Roghi" Sanguinetto, Verona- ITALY

# data[].attributes.location_name
№3 Public School, Konstititsia Street, Rustavi, Georgia

# data[].attributes.headline
№3 Public School, Konstititsia Street, Rustavi, Georgia

# data[].attributes.subject
№3 Public School, Konstititsia Street, Rustavi, Georgia

# data[].attributes.location_name
ES da Azambuja, Rua da Lavandeira, Azambuja

# data[].attributes.headline
ES da Azambuja, Rua da Lavandeira, Azambuja

# data[].attributes.subject
ES da Azambuja, Rua da Lavandeira, Azambuja

# data[].attributes.body
José Fernandes

# data[].attributes.location_name
Colegio Público Las Lomas, Calle Granados, Águilas

# data[].attributes.headline
Colegio Público Las Lomas, Calle Granados, Águilas

# data[].attributes.subject
Colegio Público Las Lomas, Calle Granados, Águilas

# data[].attributes.body
Our school is located at Calle Granados, S/N. Post Code: 30880 in Águilas (Murcia, Spain).

The news of the school can be found in our blog: http://colegiolaslomas.blogspot.com/

# data[].attributes.location_name
Glazbena škola "Dr. fra Ivan Glibotić" Imotski, Ulica Bruna Bušića, Imotski

# data[].attributes.headline
Glazbena škola "Dr. fra Ivan Glibotić" Imotski, Ulica Bruna Bušića, Imotski

# data[].attributes.subject
Glazbena škola "Dr. fra Ivan Glibotić" Imotski, Ulica Bruna Bušića, Imotski

# data[].attributes.body
CEIP Cervantes

# data[].attributes.location_name
Dječji vrtić "Duga", Ulica Dobrovoljačke oružane skupine ,,Ban Jelačić", Zagreb

# data[].attributes.headline
Dječji vrtić "Duga", Ulica Dobrovoljačke oružane skupine ,,Ban Jelačić", Zagreb

# data[].attributes.subject
Dječji vrtić "Duga", Ulica Dobrovoljačke oružane skupine ,,Ban Jelačić", Zagreb

# data[].attributes.location_name
Σχολεμβούργου, Κέρκυρα

# data[].attributes.attachment_link.title
το σχολείο μας

# data[].attributes.location_name
Alaylar Bir, Seydişehir İmam Hatip Ortaokulu, Nevzat Akbaş Caddesi, Seydişehir/Konya

# data[].attributes.headline
Alaylar Bir, Seydişehir İmam Hatip Ortaokulu, Nevzat Akbaş Caddesi, Seydişehir/Konya

# data[].attributes.subject
Alaylar Bir, Seydişehir İmam Hatip Ortaokulu, Nevzat Akbaş Caddesi, Seydişehir/Konya

# data[].attributes.body
Tuba ÖZ- Seydişehir Bilim ve Sanat Merkezi

# data[].attributes.body
Gökçe Gül Kestel Zeki Altındağ Primary School

# data[].attributes.body
Primary school "A. Anselmi", Arcevia, Italy

# data[].attributes.attachment_link.description
Tutte le informazioni più utili, i contatti, la mappa e le statistiche dell’istituto ARCEVIA, situato in PIAZZA CROCIONI, 1, 60011 ARCEVIA (AN)

# data[].attributes.location_name
Gündoğdu, Borçka Atatürk Ortaokulu, Emniyet Caddesi, Borçka/Artvin

# data[].attributes.headline
Gündoğdu, Borçka Atatürk Ortaokulu, Emniyet Caddesi, Borçka/Artvin

# data[].attributes.subject
Gündoğdu, Borçka Atatürk Ortaokulu, Emniyet Caddesi, Borçka/Artvin

# data[].attributes.location_name
Aksu, Borçka Cumhuriyet İlkokulu, Kars Cd., Borçka/Artvin

# data[].attributes.headline
Aksu, Borçka Cumhuriyet İlkokulu, Kars Cd., Borçka/Artvin

# data[].attributes.subject
Aksu, Borçka Cumhuriyet İlkokulu, Kars Cd., Borçka/Artvin

# data[].attributes.body
EMİNE GEÇİN - CUMHURİYET İLKOKULU

# data[].attributes.location_name
Aksu, Borçka Cumhuriyet İlkokulu, Kars Cd., Borçka/Artvin

# data[].attributes.headline
Aksu, Borçka Cumhuriyet İlkokulu, Kars Cd., Borçka/Artvin

# data[].attributes.subject
Aksu, Borçka Cumhuriyet İlkokulu, Kars Cd., Borçka/Artvin

# data[].attributes.body
MUHAMMED RAŞİT GEÇİN

# data[].attributes.body
Çimen Sarıaltın

# data[].attributes.location_name
Aksu, Borçka Cumhuriyet İlkokulu, Kars Cd., Borçka/Artvin

# data[].attributes.headline
Aksu, Borçka Cumhuriyet İlkokulu, Kars Cd., Borçka/Artvin

# data[].attributes.subject
Aksu, Borçka Cumhuriyet İlkokulu, Kars Cd., Borçka/Artvin

# data[].attributes.body
Zeki Altındağ İlkokulu Çimen Sarıaltın

# data[].attributes.location_name
Osnovna škola Nikole Andrića, Voćarska ulica, Vukovar

# data[].attributes.headline
Osnovna škola Nikole Andrića, Voćarska ulica, Vukovar

# data[].attributes.subject
Osnovna škola Nikole Andrića, Voćarska ulica, Vukovar

# data[].attributes.body
JUOŠ ,,Desanka Maksimović" Čelopek-Zvornik, BiH

# data[].attributes.body
M.Curić